text:
Diabierna 19 di november 2021, na oficina di CEDE Aruba a tuma lugar e acto di firmamento di un protocol di cooperacion entre Gobierno di Aruba, CEDE Aruba y Samenwerkende Fondsen Cariben. E protocol aki ta conta pa un periodo di 5 aña cuminsando dia 1 di Januari 2022 pa December 2026 y e ta un prolongacion di e mesun protocol di e periodo 2017-2021.
E relacion y cooperacion entre Gobierno, CEDE Aruba y Samenwerkende Fondsen Cariben tin un historia largo. Desde 2004, CEDE Aruba a fungi como partner den co-financiamento. Durante casi 20 aña, e cooperacion a sostene un cantidad grandi di projecto aki na Aruba y a yuda crea un infrastructura valioso di NGO’s. E punto di salida ta cu Gobierno ta sostene CEDE Aruba cada aña cu un suma pa sostene proyecto y desaroyo di NGO’s. CEDE Aruba ariba su turno ta maneha e fondo aki ariba un distancia profesional di Gobierno E sosten di CEDE Aruba na NGO’s ta wordo duna cada bez a base di un plan di maneho pa 5 aña. Cada plan di maneho ta wordo traha den consulta cu diferente NGO’s, departamentonan di Gobierno y diferente stakeholders.
Samenwerkende Fondsen Cariben na e otro banda di e ocean ta consisti di 5 fondo grandi Hulandes cu ta: Oranje Fonds, Kansfonds, Stichting Kinderpostzegels, Fonds Sluyterman van Loo y Roomsch Catholijk Armenkantoor (RCOAK). Cada fondo tin un otro enfoke, por ehempel desaroyo di bario, pobreza, actividad pa adulto mayor, hende cu limitacion, gruponan vulnerable, etc. Cada aña, e fondonan aki ta pone un presupuesto disponibel pa e islanan den Reino Caribense. Asina hunto ta yega na un suma mas grandi pa haci un impacto positivo ariba e islanan.
Durante e 5 añanan di e ultimo protocol, CEDE Aruba hunto cu Samenwerkende Fondsen a sostene varios projecto importante, entre otro a sostene y a hisa e cantidad di programanan pa Centronan di Bario, a pone enfasis den actividadnan pa hoben despues di scol y a sostene hopi actividad pa hende adulto/mayor rond di Aruba. Tambe a inverti den algun proyecto grandi, manera e centro pa hende cu limitacion multiple na San Nicolas, maneha pa Ambiente Feliz, y e ampliacion di e facilidad di Fundacion Contra Violencia Relacional na Aruba. Un otro proyecto grandi ta e introduccion di Signs of Safety, cu a fortifica mas cu 350 profesional cu un forma di traha nobo cu casonan di negligencia y abuso di menor. Banda di esaki, hunto a duna un ayudo grandi durante pandemia, specificamente pa asistencia di alimentacion hunto cu Fundacion pa nos Comunidad y YMCA.
Den practica, fundacionnan ta entrega nan projecto na Samenwerkende Fondsen Cariben por medio di CEDE Aruba. Aki, CEDE Aruba ta revisa e projecto segun criteria y despues ta recomenda y solicita Samenwerkende Fondsen pa sostene e projectonan aki. Den e caso cu fundacionnan mester di sosten pa desaroya proyecto, CEDE Aruba tambe ta duna e servicio aki. Na final, hopi proyecto ta wordo financia conhuntamente entre CEDE Aruba y Samenwerkende Fondsen Cariben. Banda di esaki, Samenwerkende Fondsen Cariben a duna CEDE Aruba un ‘microbudget’, for di cual CEDE Aruba por sostene proyectonan mas chikito, manera iniciativanan y actividadnan nobo den diferente bario.
E acuerdo di colaboracion aki lo continua durante añanan benidero. Unda cu lo trata di haci e forma di traha aki mas eficiente. Un meta adicional pa CEDE Aruba ta pa acerca otro fondonan internacional y recauda su mesun fondonan, entre otro riba propio iniciativa. Durante e ultimo aña esaki a duna su fruto adicional. Asina e colaboracion entre Gobierno di Aruba, CEDE Aruba y Samenwerkende Fondsen Cariben ta algo unico compara cu e otro isla nan den Reino. Ambos partner ta hopi motiva pa sigui brinda sosten na NGO’s y iniciativa di comunidad.
Pa mas informacion por consulta e website nan www.cedearuba.org y www.samenwerkendefondsen.org of por tuma contacto cu oficina di CEDE Aruba na 582-7666. Semper por traha un cita pa explora posibilidadnan, a base di e criteria di ambos organisacion.
Esnan cu a firma e acuerdo aki den representacion di Gobierno di Aruba Minister President sra Eveline Wever – Croes y Minister di asunto social sr Rocco Tjon, representante di Samenwerkende Fondsen Cariben, Henriette Hulsebosch di Kansfonds y Kristal Ashra Oranjefonds, President di CEDE Aruba sra Sheila v Veen y tesorero Dito Reyes.


c: text/html

text:
ORANJESTAD, Aruba
Minister Dangui Oduber a haci un bishita riba invitacion di bestuur di centro Kibrahacha pa di e forma aki conoce e trabounan di e centro.
Tawata un bishita hopi ameno y placentero caminda bestuur a splica riba nan maneho, nan vision y tambe kiko tur ta wordo haci pa nos grandinan participa na actividadnan. Meta di centro kibrahacha ta pa nos grandinan, esnan riba 60 aƱa participa activo na actividadnan social y fisico. Kibrahacha ta conta cu mas di 300 miembro y diariamente un averahe di 60 miembro ta yega eynan tur dia pa participa na diferente actividad.
Sigur minister Oduber ta aplaudi esaki paso ta hopi importante pa nos por inclui nos grandinan den tur actividad. Mas activo nan ta, menos isola nan ta y mas largo nan ta biba.

robotstxt: allowed

filter: keep


text:
Pa varios aña caba un comentario cu no ta falta ta cu na Aruba hende tin miedo. Funcionario cu tin miedo di papia, a pesar cu en general ta papia masha bunita di ‘klokkenluiders’ cu mester mas proteccion legal ora nan trece cosnan afo cu no ta anda bon den e aparato gubernamental. Di loke nos ta mira den practica no a cambia tanto ainda pa loke ta esunnan cu di buena fe y pensando riba interes general ta haci esaki.
Hasta nos tabatin caso di funcionario publico cu a haya nan mes ‘entre la espada y la pared’, pasobra nan mester tuma cierto paso legal contra ban bisa un cierto empresa grandi, ta cumpli cu nan deber, y despues ta haya nan cu e acusacion di e mandatario cu nan ta purba daña relacion amigable entre e compania y gobierno. E asunto a haya consecuencia grave pa e funcionarionan sin ningun aparente remordimento di consenshi cerca e mandatario en cuestion. En todo caso no un recomendacion na otronan pa sigui nan ehemplo. Sin embargo, ultimamente nos ta tuma nota cu, talbes pa motibo di campaña electoral tambe, mas asunto no corecto ta cuminsa sali. Y no di cualkier luga, sino di e mero seno di gobernacion na Bestuurskantoor.
Por ta cu, en bista di un posibilidad cu na november tin un otro gobierno sinta eyden, tin mas hende ta tuma e decision pa divulga informacion interno cu ta pone e actual gobierno den un luz negativo? Recientemente nos a haya e famoso ‘corant’ cu e picanan mayor di nos mandatario encarga cu infrastructura den asunto di emision di tereno, di cual a core bisa cu e ta basa riba falsificacion, pero esey ta algo cu por comproba facilmente. Si ta falsificacion, anto e caminda pa cana ta bay Ministerio Publico cu un denuncia, pasobra riba su mes e no ta algo menor pa falsifica documento pa acusa un mandatario, of no? Pa nos ‘suerte’ ademas e asunto di tereno ta algo cu ta en todo caso debidamente registra den varios registro publico y ta haci cu nos por comproba lihe ta ken ta gaña.
Un simpel ehemplo: si un persona ta haya un tereno o un opcion, pa e tiki placa cu caha di gobierno ta haya, anto e ta bira bende pa cien miles di dollar, un ministro por simplemente declara cu e no sa di nada? Pero tur hende sa, cu bo no ta duna ningun hende un tereno practicamente regala, pa e bira bende y keda cu un ganashi miyonario. Anto e ta bisa cu e no ta ‘privilegia’ e persona. Por ta cu ta e periodista tabata fout di uza e palabra ey, uno mas simpel y critico lo tabata miho, pero lo no a cambia e asunto. Pero manera nos a bisa mas biaha, awendia nos tin ‘follow the money’. Di e banda ey mester bisa cu tin speransa, pasobra mescos cu den otro pais autoridadnan hudicial, sigur den e intercambio di conocemento y cooperacion cu autoridadnan Hulandes, ta haya mas conocemento den e manera con baho mundo ta opera, sigur den e trafico di placa sushi.
Mas y mas nos tambe ta haya di atende cu crimen organisa cu a penetra den gobernacion, manera nos por lesa practicamente tur dia di e acontecimentonan den e paisnan di nos continente. Nos ta miho?


text:
Marlins lo ta dispuesto pa ofresé Kenley Jansen un kòntrakt di 80 mion dòler pa sinku aña.
Tin papiá ku e ekipo di Florida Marlins ke ofresé hopi plaka pa e tòp closernan ku ta agente liber despues di resien temporada di béisbòl. Maske otro ekiponan ta pensa ku ya e tim di Miami ta kla kaba, Marlins ke segurá e deseo pa mehorá nan bullpen. Segun Ken Rosenthal di FOX Sports, timnan rival ta kere ku Marlins ta dispuesto pa ofresé Kenley Jansen un kòntrakt di sinku aña pa 80 mion. Debí ku Jansen a rechasá e oferta di Dodgers, pa firma e “closer, ta pone ku Marlins ta pèrdè nan promé opshon di ‘draft pick’. Sinembargo Marlins ta dispuesto na pèrdè e benefisio di ‘draft pick’ den e promé rònt, pa asina nan por trese Jansen den nan kurá. Florida Marlins mes ta bisa ku nan ta den deliberashon tokante e asuntu ei. Si esaki resultá manera hopi ta kere, lo e bira e suma mas haltu ku nunka promé un ekipo a yega di paga pa un picher “closer”.


text:
Aromaterapia ta un therapia holistico. Esey kiermen e ta wak un persona completo. Bo fisico, psikico, social y manera di come.
E ta traha riba bo mente y curpa. Esey ta bini paso nos sistema respiratorio ta conecta directamente cu un parti di nos celebro y tin influencia riba nos emocion y nos sistema psykico. Door medio di e blaasnan den nos pulmonan e AE ta drenta den nos sanger.
AE ta wordo produci door di un mata. E por ta saca di e wortel, taki, stam, blachi o sea di e flor. E ta hopi concentra y ta vapora hopi lihe. Nunca uza AE artificial, pero AE cu ta 100% natural, si bo uza e marca correcto. Marcanan di AE hopi conoci, ta Jacob Hooy of CHI.
Lastimamente AE no ta un azeta cu ta kita e virus, pero si por hasi hopi cu AE.
E ta yuda contra bacteria, beskem y virus. AE por wordo uza hasta puro sin wordo mescla cu un basico. Por uza esaki pa desinfecta, mannan, den cushina, mannan di porta y te hasta WC.
Nunca bebe AE, ni spray esaki puro den nanishi. E por afecta bo slijmvliezennan.
Tin hende cu ta allergico pa e grupo citrico, nan mester tene cuenta cu esaki.
Den e articulo aki ta focus riba AE cu ta contra virus y ta desinfecta e aire:
Tea tree ta duidelijk un antivirus.
E ta wordo uza como un desinfectante cu ta 12 biaha mas fuerte cu Fenol (esaki segun estudionan), Fenol ta un desinfectante Kimico.
E lo por stroba e virus den e prome stage caba prome cu e drenta den e celnan.
Segun estudionan si bo uza Tea Tree den un espacio chikito y cera,esaki por contribui cu un virus por disparce den 10 minuut y despues di 15 minuut e virus no tey mes mas.
E estudio aki ta haci riba e virus di influenza y no e virus di Corona.
No ta prueba, pero no ta kita afo cu e lo por haci esaki cu e Corona Virus tambe. Tampoco tin garantia, pero no lo kita nada pa trata na use toch pa esaki.
Lamoenchi ta un AE importante paso e tin hopi caracternan positivo.
Lamoenchi ta un di e mihor AE pa ora di griep of verkoud. Esaki nos por mira den productonan cu nos ta cumpra na Botica contra griep.
Su efecto fuerte anti viral y anti bacterial ta haci’e ideal pa desinfecta un atmosfera.
Por ehemplo un camber di un persona malo di salud.
Otro AE cu tambe por wordo usa:
Citrico: bergamot / lemongrass / citroenmelisse / appelsina
Menta: eucalyptus / kruidnagel / pepermunt / rozemarijn
Lemongrass
Rozemarijn
Si ta desea di mescla AE corda semper AE di e mesun grupo, di menta por mescla nan hunto, e grupo di citrico por mescla nan so cu otro. Nunca mescla esun nan di menta cu esunnan citrico.
Eucalyptus
Vapora Tea Tree hunto cu Eucalyptus y Pepermunt ta percura pa mas rosea.
Habon pa laba man:
Den 200 ml habon liquid pa laba man neutral of uno cu lo combina cu e AE agrega:
20 gota di tea tree, 10 gota pepermunt.
of 10 gota citroen ,10 gota bergamot I 10 gota lemongrass
Corda sacudinan bon y cu esaki por laba man diariamente.
Desinfecta kas of kantoor:
Por traha un spray di nan pa uza pa cas of oficina, te hasta pa spray nos curpa.
E receta pa 100ml Spray:
100ml di Alcohol 70%
20 gota di tea tree, 10 gota di Eucalyptus I 10 gota di pepermunt
of 20 gota citroen, 10 gota bergamot I 10 gota lemongrass
E cantidad di AE ta differencia di persona. Tin hende ta gusta suave I otro juist ta gusta holor fuerte.
Pa use den Lampie como aroma 3 pa 12 gota di e EA den e awa.
Como steam por uza 3 pa 10 gota di AE den un baki cu awa lauw. Hala rosea suave y profundo.
Mas grandi e baki awa ta mas mihor. Asina por pone un serbete riba bo cabes pa haya mas vapor posibel. Mas tanto esaki ta wordo practica cu Eucalyptus.
Asina cada un persona por kies un forma con pa usa AE cu e azeta essential na gusto.
Skirbi pa Shamila Thijsen


text:
Kralendijk – Djasabra último Entidat Públiko di Boneiru a organisá e promé seshon di enfoke den grupo ku e tema ‘Kultura, Norma- i Balornan’ komo kontribushon pa e Plan Maestro 2030. E seshonnan di enfoke ta un profundisashon mas aleu di diferente tema importante di e komunidat boneriano. Meta di e seshon aki tabata pa akumulá kontribushonnan konkreto pa e Plan Maestro 2030 di parti di e ‘stakeholder’-nan di e sektor kultural. E seshon kultural aki a tuma lugá parti mainta na Mangazina di Rei kaminda 23 organisashon kultural a bishitá. Organisashonnan ku a partisipá tabata entre otro; Fundashon Akademia Papiamentu, Fundashon Deportivo Kultural, Museo Boneiru, Fundashon Skol di Músika Boneiru, Parokia San Ludovico Beltran, Trasame i diferente mas. Diputado Nina den Heyer a habri e mainta enfatisando na e partisipantenan kon importante nos kultura ta i dikon nos mester traha huntu pa dileñá meta i direkshon kultural pa e sektor aki den e masterplan 2030. E mainta tabata unu interaktivo kaminda partisipantenan a keda dividí den diferente grupo pa asina diskutí tokante 4 tópiko kultural kual tabata; herensia tangibel, herensia intangibel, selebrashon i ekspreshon kultural; norma i balor. Komo promé tarea kada grupo mester a reflekshoná i pensa dikon e tópiko spesífiko ku nan tabata trata ta nesesario i kua ta e meta deseá ku nan kièr logra pa ku esaki. Despues di e promé tarea aki tabatin un pousa kòrtiku kaminda Lendon Emelius, un hóben talentoso ku a partisipá i gana diferente título den e kompetensia di Arte di Palabra a deklamá algun di su poesianan ganadó. Durante e di dos parti di e mainta tabata kaminda kada grupo mester a profundisá nan mes den e tópiko i diseñá algun soñonan; notando tambe kon pa plania i ehekutá esaki, alabes debatí riba kiko por hasi mihó i pensa riba rekursonan ku mester pa realisá e soño.
Na final kada grupo a presentá i kompartí nan ideanan. Algun di e ideanan ku e seshon a produsí pa e Plan Maestro 2030 tabata entre otro; Rèspèt pa Papiamentu pa medio di bon uso di esaki; Introdukshon di Edukashon Kultural (for di krèsh te ku enseñansa profeshonal intermedio); Stimulá interakshon entre diferente generashon i bou di bishitantenan/migrantenan riba nos isla; Un maneho kultural sostené pa e medionan nesesario; Lanta un sentro kultural (hadrei kultural); Mira e hende mas felis i konektá ku su kurpa, mente i alma; Famianan fortifiká; Mas embolbimentu sosial i krea apresio pa lokual nos tin.
E meta awor ta pa inventarisá tur e punto nan ku a bini dilanti durante mainta i prioritisá esakinan. Ta bai evaluá tambe kua ta e puntonan ku a bini mas tantu dilanti dor di diferente organisashon pa asina inkluí esakinan den e plan maestro 2030. Ta importante pa den a e Plan Maestro 2030 tur sektor ta aliniá ku otro pa asina krea un sinergia den e metanan di kada sektor pa e Boneiru ku nos ke mira na 2030.
E siguiente seshon tin komo tópiko energia sostenibel i teknologia ku lo tuma lugá riba djabièrnè 28 di febrüari benidero.
EERSTE FOCUSGROEPSESSIE VOOR HET MASTERPLAN 2030 MET ALS THEMA ‘CULTUUR, NORMEN EN WAARDEN’.
Kralendijk – Afgelopen zaterdag heeft het Openbaar Lichaam Bonaire de eerste focusgroepsessie georganiseerd met het thema ‘Cultuur, Normen en Waarden’ als input voor het Masterplan 2030. De focusgroepsessies zijn een verdere verdieping van verschillende belangrijke thema’s in de samenleving van Bonaire. Doel van deze sessie was om concrete input te verzamelen voor het Masterplan 2030 vanuit stakeholders in de culturele sector. Deze cultuursessie vond plaats in de ochtenduren bij de Mangazina di Rei en werd door 23 organisaties bezocht. De organisaties die deelgenomen hebben waren onder andere Fundashon Akademia Papiamentu, Fundashon Deportivo Kultural, Museo Boneiru, Fundashon Skol di Músika Boneiru, Parokia San Ludovico Beltran, Trasame en nog verschillende andere meer. Gedeputeerde Nina den Heyer heeft de ochtend geopend en benadrukte voor de deelnemers hoe belangrijk onze cultuur is en waarom wij samen moeten werken om een doel en een koers voor deze sector uit te stippelen in het Masterplan 2030. Het was een interactieve ochtend waar de deelnemers verdeeld werden in verschillende groepen om te discussiëren over vier culturele onderwerpen: materieel erfgoed, immaterieel erfgoed, culturele viering en culturele expressie, normen en waarden. Als eerste opdracht moest elke groep reflecteren en nadenken over waarom het specifieke onderwerp dat door hen behandeld werd noodzakelijk is en welke het gewenste doel is dat ze daarmee willen bereiken. Na deze eerste opdracht volgde er een korte pauze waarin Lendon Æmilius, een talentvolle jongere die deelgenomen heeft aan de Arte di Palabrawedstrijden en daarmee verschillende prijzen heeft gewonnen, enkele van zijn winnende gedichten heeft voorgedragen. Tijdens het tweede gedeelte van de ochtend moest elke groep zich verdiepen in het onderwerp en enkele dromen ontwerpen, waarbij ze ook moesten noteren hoe deze te plannen en uit te voeren en tevens debatteren over wat het beste gedaan kan worden om de droom te verwezenlijken en nadenken over de middelen die hiervoor nodig zijn.
Aan het eind van de ochtend heeft elke groep hun ideeën gepresenteerd en gedeeld. Enkele van de ideeën die de sessie heeft voortgebracht voor het Masterplan 2030 zijn onder andere: respect voor het Papiamentu door middel van goed gebruik hiervan, invoering van cultuureducatie (vanaf de crèche tot aan het middelbaar beroepsonderwijs), stimuleren van interactie tussen verschillende generaties en onder de bezoekers/migranten op ons eiland, een cultureel beleid ondersteund met de benodigde middelen, een cultureel centrum (hadrei kultural) oprichten, de mens gelukkiger en verbonden zien met hun lichaam, geest en ziel, versterkte families, meer maatschappelijke betrokkenheid en waardering creëren voor hetgeen wij hebben. Het doel is nu om alle punten die tijdens deze ochtend naar voren zijn gekomen te inventariseren en te prioriteren. Er wordt ook nagegaan welke de punten zijn die het vaakst naar voren zijn gebracht door de verschillende organisaties om deze in het Masterplan 2030 te verwerken. Het is belangrijk dat in het Masterplan 2030 alle sectoren op één lijn zitten om zodoende een synergie te creëren met betrekking tot de doelen van elke sector voor de Bonaire die wij in 2030 willen zien. De volgende sessie heeft duurzame energie en technologie als onderwerp en vindt plaats op vrijdag 28 februari aanstaande.


text:
Diesdos persona a muri y 1396 famia a keda afecta pa awacero cu a cay den ultimo dies dia na Colombia. E pais aki ta registra varios deslisamento y tormenta na diferente zona, fuente oficial a informa.
Unidad Nacional di gestion di riesgo a registra 60 situacion di emergencia entre 17 y 27 di maart, na 55 municipio di Colombia. 22 cas a keda destrui y 565 ta afecta pa motibo di awacero cu a cay den ultimo dianan.
Durante e periodo aki a tuma lugar 21 inundacion , 17 deslisamento, nuebe riu cu a crece, 7 vendaval hunto tormenta electrico, unidad di gestion di riesgo a splica, mientras cu tabata papia di situacion di emergencia den 11 departamento di 32 departamento cu Colombia tin.
Carlos Ivan Marquez, director di unidad di gestion di riesgo di Colombia a pidi tur Colombiano, pa no bay cerca di lugar unda por sucede deslisamento y inundacion. âEl a pidi pa tene precaucion y keda atento pa tur sistema di alerta tempran.â
Marquez a adverti autoridadnan local cu nan mester keda alerta pa riu y rooi cu por sali di nan cauce, pa tal motibo a solicita pa duna informacion lihe na tur organismo di auxilio tocante cualkier evento cu por sucede y asina brinda atencion y realisa un evacuacion preventivo.


text:
Awe durante un conferencia di prensa, parlamentario di fraccion di AVP sr. Arthur Dowers ta papia di asunto den enseñanza den e ultimo temponan. E ta bisa con por ta posibel cu minister concerni no ta den dialogo cu enseñanza.
E ta bisa cu pa prome biaha den un gobernacion ta mira cuando protesta ta bin dilanti di parlamento y bestuurskantoor. Caminda maestronan, sindicato y mayornan ta keda bin dilanti pa mustra nan malcontento pa locual ta trata enseñanza di nan yiunan.
Por mira durante e transcurso di gobernacion cu varios biaha sindicato a bin dilanti anto tene nan reunion cu e mandatario, expresando nan preocupacion den e cambio cu lo wordo tuma.
Segun sr. Dowers, e minister di enseñanza a trece peliger den e maneho di enseñanza y tabata kier manipula for di comienzo. E ta bisa cu e mandatario a kibra e sector y abusa di esaki caminda tur esnan involucra ta keda traumatisa di tur e hechonan.
“E ta terorisando un pueblo den parti di enseñanza. Nan no ta bay sigui tolera abuso. Pone e minister encarga den otro departamento, infraestructura of Santa Rosa, cu e por haci menos daño pero no cu yiunan di hende. E ta algo inhusto y inaceptabel.”


text:
KRALENDIJK - Entrante promé di yanüari 2023 suèldu mínimo i tur benefisio sosial lo oumentá na Hulanda Karibense. Awe minister di Maneho di Pobresa, Partisipashon i Penshun a anunsiá e sumanan konkreto. Lo oumentá e suèldu mínimo ku 18,2 porshento na Boneiru, 14,3 porshento na Sint Eustatius i 15,0 porshento na Saba. Pa un trahadó di 21 aña òf mas, esei ta pa un siman di trabou di 40 ora ekivalente na un entrada mínimo di $ 1.236 pa luna na ... Lesa mas
Gobièrnu
INDEBON a papia ku ponedónan di fever i dragrace
KRALENDIJK - Siman pasá, INDEBON tabatin un enkuentro, huntu ku algun persona ku ta for di eksterior i esnan na Boneiru ku ta den e mundu di e dragrace i fever. Meta di e enkuentro tabata, pa pone tur esnan ku ta gusta fever i dragrace huntu, splika kon ... Lesa mas
Gobièrnu di Boneiru porfin a subi preis máksimo pa webunan importá
KRALENDIJK- Entidat Públiko Boneiru (EPB) porfin a establesé un preis máksimo nobo pa un dozein di webu importá. E preis aktual pa webu di galiña importá ta data for di 2017. Den luna di yüni 2022 importadónan di webu di galiña a entregá un petishon ... Lesa mas
Un señora no tabata sa ku tabatin un kilo di kokaina den su kòrsèt
WILLEMSTAD – Un señora mester sinta un aña i mei, di kual nuebe luna kondishonal, despues ku a atrap’é na Hato ku kokaina den su kòrsèt. Esaki a sosodé na luna di sèptèmber, ora e kier a bula pa Bélgika. Duana di Hato a sinti algu pisá na su kurpa ora ku ... Lesa mas
Gabinete Hulandes huntu ku Hulanda Karibense ta traha huntu riba impaktonan di kambio di klima
DEN HAAG – Gabinete Hulandes ta traha huntu ku Hulanda Karibense riba e ophetivonan di mitigashon di klima i sostenibilidat, sekretario di estado Alexandra van Huffelen ta skirbi Komishon fiho di Kamer di Relashonnan di Reino. Ku esaki e sekretario di ... Lesa mas
Hulandesnan riba e islanan por vota na mart 2023 pa Eerste Kamer
DEN HAAG – Hulandesnan ku ta biba na Aruba, Kòrsou i Sint Maarten por vota pa un kolegio elektoral nobo pa Eerste Kamer riba 15 di mart 2023. E kolegio elektoral aki ta duna nan un voto indirekto pa Eerste Kamer. Hulandesnan ku ke vota pa e elekshon aki ... Lesa mas
Mas ku 473 mion florin na balotashon di impuesto ku a kaduká
WILLEMSTAD – Ministerio di Finansas a pone 235.000 embargo di impuesto un banda pa motibu ku nan a kadká. No ta bai kobra e kasi 475 mion florin di e embargonan aki. Esei minister di Finansas Javier Silvania a informá. Formalmente e pagadó di impuesto ... Lesa mas
Outonan di servisio di ministernan di Kòrsou ta bai findishi
WILLEMSTAD – E outonan di servisio aktual di shete minister ta bai findishi. A kumpra e Honda Accordnan na 2016 i ta bai remplasá nan awor. Minsterio di Tráfiko i Transporte ta organisá e findishi. E ministernan di Kòrsou ku mester entregá nan outo ta haña ... Lesa mas
Boneiru ta amplia posibilidat pa paga impuesto di turista
KRALENDIJK – Pagamentu di e impuesto di turista promé ku yegada a bira mas fásil ku posibilidatnan èkstra di pago. For di awe bishitantenan tin posibilidat pa paga via iDEAL tambe, un opshon ku spesialmente na Hulanda ta popular. E posibilidat pa paga via ... Lesa mas
Miones pa infrastruktura kultural di e parti Karibense di Reino
DEN HAAG – E añanan benidero miones di euro èkstra ta bai pa bibliotekanan i e patrimonio kultural den e parti Karibense di Reino. Esei ta pará den e Karta di mas Aña pa Kultura kaminda sekretario di estado Gunay Uslu di Kultura i Media ta splika su puntonan ... Lesa mas
Gezaghèber Edison Rijna ta risibí alkalde di Bettola
KRALENDIJK- Djaweps mainta gezaghèber Edison Rijna a risibí e alkalde di Bettola, Paolo Negri, relashoná ku un bishita di kortesia durante su vakansi na nos isla. Bettola ta un munisipio den e provinsia italiano Piacenza den region di Emilia-Romagna i ... Lesa mas
Marklin Eustachia ta bai ku penshun
KRALENDIJK - Riba 5 di novèmber tras di lomba Marklin Eustachia, e kara di e departamento di Asuntu di labor, a despedí di unidat RCN di Asuntunan Sosial i Empleo (SZW). Marklin for di 1997 a traha na Asuntu di ... Lesa mas
Gobièrnu ta kuminsá kontrolá mas estriktamente riba uso di plèstik desechabel
KRALENDIJK- Gobièrnu di Boneiru un biaha mas ta hala atenshon ku oo tin mag di bende òf regalá saku, kos di drai bibida, pipa pa bebe kuné, kuchú, fòrki i kuchara di plèstik desechabel i baki di kuminda di fom na Boneiru. Pa violashon di e prohibishon ... Lesa mas
Gobièrnu di Boneiru i Banko Mundial ta organisá Town Hall Meetings
KRALENDIJK - Riba enkargo di Entidat Públiko Boneiru, Banko Mundial ta hasi investigashon pa loke ta trata kapasidat di sosten sostenibel pa senarionan urbano i turístiko pa nos isla. E investigashon ta duna sosten na Kolegio Ehekutivo na momentu di hasi ... Lesa mas
Muraya ku mester wanta santu na Chogogo no ta funshonando
KRALENDIJK- E awaseru pisá a hasi bon visibel ku e muraya ku mester want santu di e bich artifisial na Chogogo resort, simplemente no ta sirbi pa evitá ku e santu ta kore bai laman ora di bientu fuerte òf yobida pisá. Ta hopi bòmbòshi tabata tin aña pasá ... Lesa mas


text:
Kralendijk – Departamentu di LVV ta organisá djasabra awor 19 di yüni 2021 un anochi di informashon general tokante Krio Profeshonal di Kabritu. Témanan ku lo keda presentá lo ta entre otro maneho, mehorashon di rasa, produkshon di karni di lamchi i kuminda di bestia. E anochi lo ta di 7’or pa 9’or di anochi.
E proyekto di Krio Profeshonal di Kabritu a inisiá for di ougùstùs 2020 den estrecho koperashon ku Departamentu di LVV. E meta ta pa krea un situashon positivo dor di kombiná ekonomia i ekologia. Esaki ta nifiká fortifiká krio di kabritu i tene kabritu den kurá.
E prome paso ta pa mehorá e kalidat di karni di kabritu. Por produsí karni di lamchi ku tin un preis di benta más haltu, hasiendo uso di un mihó maneho i mehorashon di rasa.
Pa por partisipá lo tin ku registrá serka LVV na number 7178836 of manda imeil na gracia.frans@bonairegov.com. Un máksimo di 50 persona por partisipá.


text:
Philip ta mira accion den 10m pistol
Philip a logra di ta den e final di tiro na Barranquilla
Den competencia di Tiro, Aruba su atleta Philip Elhage a mira accion den e 10m pistol di aire.
E competencia tabata tin dos grupo di clasificacion, caminda Philip tabata den di dos grupo p’asina busca su clasificacion pa final. Den e fase clasificatorio ta logra keda na di cuatro lugar cu 568 punto cu e lider di e grupo na 569 punto. N’e momento di clasifica tabata tin 1 ora y 15 minuut pa logra tira un totaal di 60 tiro.
Den e final ta diferente, caminda bo tin un cantidad di tempo pa tira. Philip a experiencia poco nerviosismo den e round final, pa cual a faya algun tiro clave. Cu esaki ta keda na di 4 lugar y ta perde oportunidad di gana un medaya pa Aruba.
Siguientemente den e deporte di Tiro lo tin clasificacion pa Weganan Panamericano den luna di november y Philip lo busca su clasificacion asina cu e experiencia gana aki na Barranquilla, Colombia.


text:
Nochi di informashon tokante Staatsexamen pa Enseñansa Sekundario na Boneiru
Desde 2011 ta posibel pa na Boneiru, pasa Staatsexamen hulandes pa Enseñansa Sekundario den diferente materia riba nivel di VMBO, HAVO i VWO. Den e mesun konteksto, DUO ta organisá un anochi di informashon den kolaborashon ku OCW-CG riba djamars 25 di òktober 2022.
E anochi di informashon akí ta pa (mayornan i/òf kuidadó di) hóbennan ku ta bai skol i kualke persona den e region ku ta deseá di pasa staatsexamen na Boneiru. Entre otro lo splika kiko eksaktamente e staatsexamen ta i pa ken e ta destiná. Tambe lo splika e diferensia- i similaridatnan entre staatsexamen i enseñansa regular.
Tambe lo duna informashon práktiko tokante staatsexamen, manera kon pa inskribí, kiko e gastunan ta, ki fecha presis e èksamennan ta tuma lugá, kon i unda nan ta tuma lugá i kon un hende por prepará su mes mihó.
Staatsexamen no ta solamente pa hóbennan ku ta bai skol. Tur hende por partisipá na esaki. Bo por skohe pa un pakete kompletu di materia òf pa un kantidat di materia lòs, ku bo por plama den diferente aña. Di e forma akí bo ta spar sertifikadonan ku huntu tin balor di un diploma. E diploma tin mesun balor ku unu di enseñansa regular.
Tur hende ku ke sa mas di esaki ta bonbiní pa partisipá na e reunion informativo na Liseo Boneriano, Kaya Amsterdam s/n, djamars 25 di òktober 2022 for di 19:00 or.


text:
Donald Trump ta presidente nobo di Merka.
Den un kontienda elektoral hopi pèrta i sorpresivo pa hopi, e republikano Donald Trump, ta gana presidensia merikano. Ya for di tempran ora urnanan a sera, por a nota ku e resultadonan ku a kuminsá drenta, tabata kontrali na vários enkuesta ku tabatin Hillary Clinton komo faborito. Basikamente durante hinter anochi, bai kue mardugá Donald Trump a keda den delantera. Tabata na un okashon so durante anochi ku Clinton tabatin mas tantu voto elektoral ku Trump. Mientras ku ainda tabata falta resultado di algun estado, e lider di kampaña pa e partido demókratiko John Podesta a subi tarima pa anunsiá ku Hillary Clinton lo no papia. El a pidi e simpatisantenan pa bai kas numa i ku e siguiente dia nan lo tende di Clinton. Di otro banda Donald Trump sí a yega na e sede prinsipal akompaña pa su famia i vise kandidato Mike Pence. Mientras ku Trump tabata falta apenas dos voto elektoral pa yega e kantidat ofisial di 270 voto elektoral, pa ofisialmente keda deklará Presidente di Merka, CNN a raportá ku Hillary Clinton a yama Donald Trump. Clinton di e manera ei a aseptá su derota i a felisitá presidente elekto Donald Trump. Den su spich di viktoria Donald Trump a bisa ku Clinton a yamé i a pidi pa merikano pa huntu traha riba union. “Lo mi ta un presidente pa tur merikano,” asina Trump a bisa su simpatisantenan ku a keda warda ta lat, riba nan presidente nobo.


text:
Den un reunion di Staten di Antia Ulandes riba 30 yüni 1950, un moshon a keda entregá pa frakshon di Arubaanse Volkspartij (AVP) pa baha e Minister Plenipotensiario na Ulanda, Sr. Michael Gorsira. Segun e miembro pa AVP, Sr. Geerman, e no tabatin konfiansa den e Minister Plenipotensiario ni tampoko den su kapasidatnan pa representá Antia.
Rason pa e deskonfiansa tabata segun AVP e echo ku Sr. Gorsira tabata komportá su mes komo un partidario di Democratische Partij (DP) i ku e no tabata na altura di e berdadero deseonan di kada isla pa loke ta trata struktura estatal. Segun Sr. Geerman, Sr. Gorsira lo a hasi deklarashonnan indebido na Ulanda bisando e.o.: “Staten di Antia Ulandes no ta representativo”.
Miembro di Staten pa Katholieke Volkspartij (KVP), Nicolaas Debrot, a sali na defensa di Sr. Gorsira i a yama e moshon: “.. een prul, je reinste kolder en ongemotiveerd.” E a kòrda AVP ku e posishon di un Minister Plenipotensiario no ta polítiko sino unu netamente atministrativo pa kua Gobernadó ta responsabel. Lider di DP, Sr. Jonckheer, a bisa ku Sr. Gorsira no tin nada di haber ku DP i ku no por tin kuestion di partidismo.
Algun dia despues, na momentu ku mester a trata e moshon, hopi miembro a bandoná e sala di reunion di Staten ku konsekuensia ku no tabatin korum pa votashon. Mester remarká ku e susesonan rònt di Sr. Gorsira a tuma lugá den un periodo sumamente tumultoso den nos demokrasia parlamentario. Na Kòrsou e rivalidat entre di Dòktor da Costa Gomez i Efraim Jockheer tabata kandente i oposishon di e otro islanan pa ku Kòrsou tabata hopi visibel te na e ekstremo ku tabata kompará Dòktor ku Hitler.
Pa loke ta trata Sr. Gorsira, esaki a bisa ku Staten no tin nada di bisé. “Mijn positie is geen andere dan die van een ambtenaar. Ik ben door de gouverneur benoemd en ben alleen aan hem verantwoording verschuldigd. Men kan een ambtenaar van wat men zou kunnen noemen de diplomatieke dienst nu eenmaal niet in een parlement wegstemmen.” Sr. Gorsira ta keda den su posishon te ora e keda nombrá na 1951 komo e promé Gezaghebber di Kòrsou.
E kaso di 1950 ta kasi idéntiko na e kontroversia ku e Minister Plenipotensiario durante di e gobernashon 2012-2016. Konstitushonalmente Staten no por kore ku un ámtenar, tampoko e representante na Ulanda. Na 1950 Gobernadó ku ta esun ku a nombra Sr. Gorsira a opta pa no kit’é. Durante 2012-2016 esun ku ta responsabel pa e Minister Plenipotensiario, e Minister Presidènt, tampoko a opta pa tuma medida.
Willemstad, Curaçao
Fuente: Het Nieuws: Algemeen Dagblad, 5 juli 1950; Amigoe di Curaçao, 11 juli 1950; Historisch Archief Curaçao


text:
Forti Habrí Episodio
Sintonisá e siguiente episodio di Fòrti Habrí, awe djadumingu 16 di yüni pa 7'or di anochi,
Ken ta e persona ideal di Kòrsou? Den kuadro di konstrukshon di nos nashon i e trabounan pa pone
FORTI HABRI Episodio
Ta papia tokante: - Palabranan di Minister Jesus-Leito - Sera konosí ku Sr. Chesley Rach,
Tópiko di e siman aki ta: Benta di United TeleCommunication Services - Resúmen di trabounan
Puntonan ku ta trata: • Mensahe di Minister Jesus-Leito • Kòrsou komo anfitrion di e di 41
Puntonan ku ta trata: • Segun Minister Jesus-Leito OW ta un prioridat grandi • Servisio pa
Deseo di Minister Zita Jesus Leito No laga nada stroba pa sigui bo soñonan Laga Positivismo


text:
Diaranson anochi a tuma luga bautismo di e uniform nobo di North Indian Baseball Organization, cu patrocinio di ATCO Concrete pa loke ta baseball AA. Segun presidente di e organisacion, Joy Orman, nan ta den preparacion.
Nan ta campeon di baseball AA dos aña sigui y awo nan ta preparando pa e campeonato di baseball di 2020. Pa otro siman lo bay tin 3 wega di fogeo na Corsou, unda cu nan lo enfrenta e campeon, e sub campeon y e ekipo na di tres luga.
Otro siman caba nan ta bulando dia 17 te cu dia 22, unda cu nan lo tin e weganan. Trainingnan mes a cuminsa na januari. Ta un programa traha pa e manager cu e hungadonan a sigui al pie de la letra.
Aworaki e team ta practicamente top y lo bay wak e weganan di fogeo. A mira un wega so di preparacion na Aruba y ta contra e mesun veteranonan di baseball 40+. E weganan a sali bon. Awor aki ta bay haci fogeo na Corsou unda cu ta prepara pa haci un bon papel y presentacion y pa bin cu e trofeo for di Corsou.
Orman ta gradici nan sponsor principal cual ta ATCO Concrete Products cual un biaha mas tin confiansa den e team. Nan ta sponsor pa e ultimo 13 añanan di cual e team di 11 aña a sa di sali campeon den diferente torneo. Aworaki nan ta prepara pa coy campeon pa di tres aña sigui den e campeonato di Aruba.
Manager di North Indians, Eugene Helder, a conta cu e mes ta bayendo pa di 6 aña como manager di e team, di cual 3 aña nan a coy campeon. E aña nobo aki ta wardando riba e directiva di ABBA pa wak ki fecha e siguiente campeonato lo ta.
Mientras tanto e team ta bezig ta train y nan ta basta avansa den training y preparando pa bay Corsou, manera cu e presidente di e team a indica anteriormente.
E hungadonan ta hopi entusiasma, door cu nan ta haciendo basta cos cu tin algun aña nan no a haci como team. Tambe nan a organisa basta recaudacion di fondo y tambe actividadnan deportivo hunto.
Helder ta spera cu den e dianan cu ta bin, despues di e dianan di carnaval, nan trainingnan pick up.
Tambe Helder ta gradici ATCO cu a sa di pone nan confiansa den e team. Tambe ta spera cu por tin na pa hopi aña mas. Helder ta sinti cu e sponsor ta proud pasobra den e ultimo añanan e team tabata den final y tin total di 11 titulo como campeon.


text:
Ken nos ta
Establesí na 2008
Tin algun pastornan tambe ku a aportá atrabes di aña ku nan estudionan di Beibel na nos idioma materno, kual ta Papiamentu. Algun di e estudionan (lèsnan), wòrdu hañá riba e wèpsait aki. Sintibo liber na sigui kualke un di e estudionan, i si bo tin algun remarke i òf sugerensia, bo por manda nos un mail libremente aki.
Ku Señor bendishonábo abundantemente.
Eugene & Elfride
Mishon
Pa hiba e parti di estudio na un nivel mas haltu.
Vishon
Pa mas persona por konosé Hesus personalmente pa medio di estudionan, i tin un relashon ku n’E.


text:
Kralendijk – Koninklijke Marechaussee (KMar) i Kuerpo Polisial Hulanda Karibense (KPCN) riba djabièrnè 18 di yüni a tene diferente kòntròl konhunto. Den atardi a tene un akshon di listramentu preventivo na aeropuerto, miéntras na entrada di Aeropuerto Internashonal Flamingo simultaniamente a tene un kòntròl di tráfiko. Mas lat den anochi a tene kòntròlnan di tráfiko riba Kaya Korona i Kaya C.E.B. Hellmund.
Marechaussee tin e intenshon pa organisá akshonnan regularmente kaminda lo listra preventivo, si ta posibel den koperashon ku diferente partnernan di kadena. A base di Lei di Arma BES, KMar i KPCN tin e outoridat na aeropuerto pa listra personanan, nan bistí i kontrolá nan ekipahe riba presensia di arma, sin ku tin sospecho. E kòntròl aki tin komo meta pa oumentá siguridat rondó i na aeropuerto. A selektá i someté pasaheronan i otro persona presente durante e akshon arbitrariamente na e listramentu.
Durante di e kòntròl di tráfiko ku a tuma lugá na entrada di aeropuerto, ámbos partido tabata kontrolá entre otro si personanan tabata den poseshon di un prueba di reibeweis- i plachi di number. Parti anochi bou di guia di KPCN a prepará dos otro kòntròl di tráfiko. Durante e akshon aki a haña un machete i a konfiská un kantidat chikitu di mariwana. Banda di esaki a duna un total di 37 persona ku a violá e lei di di tráfiko, prosèsferbal i a para un estranhero ilegal i a pasa e over pa e departamento di supervishon di estranhero di KPCN.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
KRALENDIJK- Daisy Coffie di Frakshon Coffie ta preokupá ku subida di kosto di bida na Boneiru. Coffie ke sa di kolegio ehekutivo, kiko ta bai hasi pa frena e tendensia aki.
Pa e motibu ei, Coffie a skibi un karta basta largu, mustrando tur e áreanan kaminda e ta mira un subida di preis na kaminda i ke tende di Gobièrnu Insular kiko ta bai hasi.
Entre otro Coffie a mustra riba preis di awa i koriente ku ta subiendo, pero tambe riba e subida rápido den preis pa transporte di konteiner.
Banda di esaki Coffie ke sa, entre otro, si e preis ku Telbo ta kobra pa su servisionan ta kuadra ku e nivel di servisio ku ta dunando. Tambe Coffie ke sa kiko fundashon di konsumidó riba e isla ta hasiendo, pa yuda frena e subida di preis riba nos isla.


text:
Willemstad – “Kòrsou mester ehekutá lihé i ku determinashon e reformanan ku mester fortifiká e pais den un forma duradero”, asina Kolegio di supervishon finansiero Kòrsou i Sint Maarten (Cft) ta deklará. E instrukshon ku Konseho di Minister di Reino a duna Kòrsou na yüli, kombiná ku ehekushon di e Strategia di Kresementu, ta brinda oportunidat pa kambia e rumbo na un manera sostenibel.
Konseho di Minister di Reino riba 12 di yüli 2019 a duna gobièrnu di Kòrsou un instrukshon pa balansá e gastunan i entradanan riba término mas largu. E instrukshon ta preskribí entre otro ku mester kompensá un défisit kalkulá pa aña 2019 den e mésun aña ei ainda, i tambe kompensá e défisitnan akumulá di 2017 i 2018 di 175,3 mion florin ku e surplusnan di 2020, 2021 i 2022. Ademas mester eliminá a base di e surplusnan aki tambe e retraso den pago di e debenan ku tin na Fondo General di Penshon Kòrsou (APC) i Banko di Seguro Sosial (SVB), di kual e término di pago a vense.
Strategia di Kresementu
Desempleo na Kòrsou ta haltu kompará ku otro islanan den Karibe. Desempleo hubenil ta asta 33 porshento. Den e Strategia di Kresementu gobièrnu a indiká kon mester reformá e ekonomia. Ta trata aki di prinsipalmente reformanan struktural, manera reforma di merkado laboral, fortifikashon di poder gubernamental i realisashon di un klima di invershon ku ta stimulá mas, pa di e forma aki hasi posibel ku kapital humano i finansiero berdaderamente por keda utilisá.
Akuerdo di Kresementu
Kòrsou i Hulanda a firma un Akuerdo di Kresementu tokante di e pasonan konkreto ku gobièrnu mester tuma den e periodo benidero i e sosten ku Hulanda lo brinda den e kuadro ei. E Akuerdo di Kresementu ta ofresé espasio pa usa rekursonan adishonal i asistensia riba tereno di personal. E Akuerdo di Kresementu ademas ta permití prolongashon di e término di kompensashon, si resultá den yüli di 2021 ku a kumpli sufisientemente ku e palabrashonnan. Ta di gran importansia pa hasi uso optimal di e Akuerdo di Kresementu.
Ehekushon di presupuesto 2019
E pronóstikonan di e aña presupuestario 2019 a keda ahustá i e presupuesto, inkluso e promé modifikashon di presupuesto, tin un servisio regular balansá. E entradanan di impuesto a subi, loke parsialmente por atribuí na un di bon insidental di 42,1 mion florin prosedente di e Areglo di Impuesto di Reino (BRK). Pa 2019 tambe tin e tarea pendiente pa kontrolá gastunan i perkurá pa realmente realisá e entradanan. Despues di e kandela na Landsontvanger tambe e tarea aki ta keda vigente.
Curaçao Medical Center
Apertura di e hòspital nobo Curaçao Medical Center (CMC) ta planeá pa tuma lugá 15 di novèmber 2019. Gobièrnu a entregá den ougùstùs un petishon pa un fiansa adishonal di 200 mion florin. Antisipando riba e business case aktualisá ku e second opinion korespondiente – kual ainda no a ser risibí – Cft a manda un reakshon provishonal riba 27 di sèptèmber 2019. Esaki ta enserá un posibilidat pa fia 103,7 mion pa medio di inskripshon koriente, basta kumpli ku algun kondishon stipulá. Ademas di e business case, ta trata tambe di kubrimentu di gastunan adishonal di eksplotashon di CMC, kompará ku SEHOS. Despues di risibí e dokumentonan pidí – kual segun palabrashon awor lo keda entregá aki sinku siman – lo manda un reakshon definitivo di Cft riba e petishon di fiansa.
Maneho finansiero
Mayoria di e sup-proyektonan ku ta forma parti di e Roadmap pa yega na un deklarashon aprobatorio di akountent pa e kuenta anual di 2021, miéntras tantu a keda inisiá. Kòrsou ta premirá ku lo no tin sufisiente kapasidat pa ehekutá e plannan aki. Pa e motibu aki Cft ta konsehá gobièrnu pa utilisá e espasio ku e Akuerdo di Kresementu ta ofresé, i hasi petishon pa sosten pa e propósito aki tambe. Ta esensial pa keda ku enfoke pa protehá e konosementu i abilidatnan atkerí.
Cft a hasi un bishita na Kòrsou di 21 te ku 23 di òktober i a hiba kòmbersashon ku Gobernadó, minister di Finansa (dos bes, di kua un bes minister a keda asistí pa MRT), Konseho di Minister, e Komishon Finansiero di Parlamento, Komishon di Progreso di Akuerdo di Kresementu, Stichting Overheidsaccountantsbureau (SOAB), gerensia di SEHOS, Banko di Seguridat Sosial (SVB) i Banko Sentral di Kòrsou i Sint Maarten (CBCS).
Djaluna 21 di òktober presidente di Cft, profèsòr Raymond Gradus, a tene un charla públiko titulá “Supervishon finansiero i kresementu ekonómiko”. Por konsultá e presentashon riba wèpsait di Cft: www.cft.cw.


text:
AWE24 lo por publica informacion cu ta pertenece na un tercer partido of informacion cu ta cai den e dominio publico. Solamente si e persona of instancia dicidi cu e no kier esaki y ta notifica AWE24, e informacion pidi lo ser kita for di AWE24 despues cu e persona of instancia legitima su mes.
AWE24 no lo bende bo informacion personal y no ta sostene yun actividad illegal y yun otro actividad similar cu lo indica un kiebro di bo privacidad. Loke si por pasa ta cu AWE24 ta haya su mes obliga di publica informacion den situacionnan cu ta necessario pa cumpli cu reglanan di ley, proceso legal, of pa proteha derechonan civil. Actualmente AWE24 ta colaborando cu Google pa track informacion di usuario via Google Ads. E informacion aki ta encera solamente e cantidad di usuarios y no ta duna yun informacion extra cu lo indica un kiebro den e identificacion of privacidad di un usuario.
Informacion cu ta wordo comparti y distribui via tercer instancianan manera por ehempel Facebook y Twitter ta cai pafor di e norma di privacidad di AWE24. Pa mas informacion, consulta respectivamente e norma di privacidad di instancianan ey.
Encuanto seguridad, AWE24 ta tuma medidanan fysico, electronico, y otro sorto di medidanan pa yuda sigura e mantencion di informacion personal for di uso no autorisa, alteracion, of publicacion di informacion personal.
Pa manda sugerencia of critica, email:


text:
Minister Dangui Oduber Ban Combati Cancer di Tripa
Minister Dangui Oduber
Ban Combati Cancer di Tripa
ORANJESTAD – Luna di maart ta luna di conscientisacion di cancer di tripa, pa e motibo aki Minister di Salud Publico Sr. Dangui Oduber den e luna aki kier trece conocemento y conscientisa e comunidad di Aruba tocante cancer di tripa. Esaki ta den cuadro di Minister Oduber su maneho cu ta basa riba e parti di prevencion. E mandatario tin un plan nacional di prevencion di malesanan NCD’s cu varios stakeholders ta forma parti di dje conhuntamente cu PAHO.
Cancer di tripa ta un di e cancer nan mas comun ful rond mundo, den caso di Aruba e ta keda den e top 5 di e cancernan mas diagnostica. Cancer di tripa ta uno cu ta cuminsa den e pancreas, cual ta e organo na e parti patras di e persona su stoma, esta su parti digestivo. E luna di maart nos kier papia di e mensaje di #letsbeatcoloncancer “ban combati cancer di tripa”.
Den cancer di tripa no tin claridad e motibo kico ta cause e, pero un persona por traha riba minimalisa e risico pa wordo diagnostica. Pa por detecta esaki, ta sumamente importante pa controla e tipo di af durante bo bishita na baño. Si bo ta nota sanger, slijm of un desregularidad ta consehabel pa consulta cu bo dokter di cas. Den caso di persona cu tin historia familiar di cancer di tripa semper ta bon pa comunica esaki cu bo dokter di cas.
E factornan cu ta pone un persona den risico halto pa haña cancer di tripa ta:
- Uzo di tabaco
- Obesidad
- Persona diabetico
- Problema di tripa cronico (inflamacion)
- Traha den un area cu bo ta ser exponi na cierto chimico
Mas bo edad subi mas bo risico pa wordo diagnostica cu cancer di tripa tambe por aumenta. A base di investigacion ta splica cu den mayoria caso un hende homber por wordo diagnostica cu mas frecuencia cu u hende muher. E motibo pa esaki ta door cu un hende homber tin mas chens di consumi productonan cu tabaco den comparacion cu un hende muher.
Pa es motibo prevencion ta sumamente esencial. Pa hende muher y hende homber mester tin un balance den nan bida. Un punto importante ta e nutricion na nos curpa. Den luna di maart tin diferente tema cu ta toca riba e topico di come mas saludabel, esaki por yuda preveni malesnan cronico. Pa cancer di tripa esaki tambe ta e caso, comemento di berdura, fruta, y bebe hopi awa ta asisti den un bon movecion di nos digestion.
Minister Oduber ta keda enfatisa na comunidad pa sigui educa nan mes den area di movecion, nutricion y yuda otro nan tambe den e oportunidad di por biba un bida mas saludabel. Hibando un bida mas saludabel so nos por previni maslesanan di cancer manera esun di cancer di tripa.


text:
ORANJESTAD – Ainda bacteria MRSA cu na Ingles ta nifica “Staphylococcus Aureus Methiciline Resistent”, no a wordo elimina totalmente fei hospital, ya cu e proceso aki no ta facil. Director di Horacio Oduber Hospital (HOH), sr. Ezzard Cilié a declara na Bon Dia Aruba cu cada bes cu e bacteria ta wordo detecta den hospital, nan ta “deal” cun’e. Sin embargo el a laga sa cu MRSA “ta algo cu bo no por elimina asina facil”. E ta prefera di bisa cu nan tin e bacteria controla den hospital, pero no ta cos cu bo ta bisa cu bo por elimina cien porciento, ya cu e no ta bay asina facil.
Factor di contaminacion
Sr. Cilié a indica cu unabes cu nan ta elimina e bacteria aki den hospital, nan ta haya pashentnan cu ta drenta y cu nan no sa cu tin e bacteria y cu ta contamina e hospital bek. “E no ta algo cu bo por wak delanta”, el a bisa. Nan ta haci tur esfuerso pa controla e presencia di e bacteria aki den hospital. Si un persona ta wordo registra caba ora cu e ta drenta nan por sa si e tin e bacteria. Sino –segun sr. Cilié- nan ta bolbe confronta cu e presencia di e bacteria MRSA den hospital. Otro fenomeno cu el a denuncia cu ta pasa basta frecuente aworaki ta cu nos pashentnan ta bay afo y ora cu nan ta bin bek nan ta bin contamina. “P’esey e ta dificil pa bo elimina”, el a declara.
MRSA
Bon Dia Aruba a busca mas informacion tocante e bacteria aki. MRSA a wordo identifica pa prome biaha na añanan 60, y e tabata wordo haya mas tanto na hospitalnan y luganan di cuido di hende grandi. Esaki tabata debi cu nan tabata duna e hende antibiotico ora no mester y e pashentnan tabata bebe e antibiotico na un manera cu no mester a bebe. Na final di añanan 90 sorto nobo di MRSA a wordo identifica, e sorto nobo aki ta birando mas comun entre hende saludabel. E bacteria por afecta diferente persona di dos manera: Colonisacion y infeccion. Ora un persona ta carga e bacteria den su cuero of nanishi, pero e no ta mustra señal of sintomanan di infeccion ta wordo papia cu e ta colonisa. Si un persona ta mustra señal di infeccion pa MRSA manera abceso, infeccion den un herida, neumonia, infeccionnan respiratorio, infeccionnan di sanger den sushi y den orina ta wordo considera como un persona infecta.
MRSA ta un infeccion serio cu por pone bida di hende na peliger si no ta wordo trata di manera adecuado.
Con bo ta evita contagia
E manera mas eficaz pa evita cu bo ta wordo contagia ta bon higiena di bo mannan, esta laba nan bon cu awa y habon pa minimo 20 seconde. Mester laba man prome y despues di a haya contacto cu un pashent. Entre otro medida tambe ta e uzo di ekipo di proteccion personal pa evita e contacto cu likidonan di curpa di otro persona. Mester uza handschoen ora di mishi cu e pashent. Mester benta e ekipo di proteccion personal afo despues cu a wordo uza y mester laba e man despues. Mester tin un programa di limpieza di medio ambiente tur dia, mester desinfecta e banda di cama, telefonnan y ekipo pa e adernan.


text:
Encuanto e punto di discordia entre directiva di SVGA y trahadonan di e fundacion representa pa sindicato FTA, Director di Stichting voor Verstandelijk Gehandicapten Aruba (SVGA), sr. Arturo “Tuyo” Werleman Werleman a reconoce cu e gratificacion di hubileo ta parti di e convenio di e contracto colectivo (CAO).
Nan a yega di paga –segun sr. Werleman- e gratificacion aki dor di nan propio fondonan for di aña 2011 te cu algun di 2015. Pero esun di 2011 y 2012, gobierno no a paga bek e placa y e fundacion a entabla un caso contra gobierno, caminda e sentencia a cay a fabor di fundacion.
Pago di gratificacion
El a bisa cu gobierno a paga un suma e tempo ey, a base di sentencia pero despues di esey nan no a paga atrobe. Sr. Werleman a indica cu e placa a yega na un suma di 78.290 florin cu e fundacion a financia di su propio fondo. Pero e aña aki ta uno cu e fundacion a confronta su mes cu e situacion di un 15 hende cu a drenta na servicio pareu 25 aña pasa, y nan mester haya gratificacion di hubileo. E suma total cu nan mester paga ta yega na 64 mil florin.
El a bisa cu e fundacion a cobra gobierno pa paga esaki, pero gobierno no a page ainda a base di e convenio di subsidio cu nan tin cu gobierno, y tambe a base di sentencia di hues cu tin caba. Pa tal motibo directiva di e fundacion SVGA a bolbe lanta un caso contra gobierno cu ta andando aworaki.
Otro aspecto cu sr. Werleman a trece dilanti ta cu gobierno paulatinamente a baha e ultimo añanan e subsidio di e fundacion, y considerando cu e suma cu e fundacion mester paga di 64 mil florin pa gratificacion di hubileo na e 15 trahadonan, directiva di SVGA a pidi un spera pa cumpli cu e compromiso aki. Sr. Werleman a bisa cu nan a pidi un spera pa paga e gratificacion di hubileo, te ora cu e caso ta keda cla of te momento cu gobierno ta manda e placa pa e fundacion.
Reunion
Nan a tene un reunion cu FTA y representante di e trahadonan dia 2 di october ultimo, caminda e directiva di e fundacion a splica nan e situacion. “Nos a pone FTA na altura cu tin un caso dilanti hues. Nos a pone FTA na altura cu e personanan tin derecho riba e placa aki. Y si nos haya e placa nos por page”, el a bisa. Segun sr. Werleman, nan a trece diferente alternativa cu e sindicato por a adopta prome cu nan bay den accion, te hasta esun di entabla un caso contra e fundacion of contra gobierno. Pero locual directiva di SVGA a reitera ta pa no perhudica e cuido cu e fundacion aki ta brinda.
El a admiti cu actualmente e fundacion no tin e placa aki, ya cu nan likides poco poco ta bahando y gastonan ta birando mas grandi. Mientras cu e placa pa e clientenan cu ta exigi mas cuido y mas calidad, no ta subi.
Lesa tambe e director su comentario riba e accion. Y tambe e banda di FTA.


text:
Pa 3:55am central di polis ta haya notificacion cu un hende homber a wordo tira dilanti American Bar a jega Imsan. Na jegada di e patruya na Imsan testigonan cu a trese victima a declara cu e persona lo tabatin un discusion dilanti American Bar y na un dado momento nan a scucha un tiro.
Mesora nan a hinca e victima den auto y transporte pa Imsan caminda cu pa 4:25am dokter a constata morto. Te ainda nos no tin e identidad completo di e persona.Mesora a pidi pa departamento di recherche , polis technico y slachtofferhulp. E caso ta bao di investigación. Cuerpo Policial ta manda palabra di condolencia na e famia di e fayecido.


text:
KRALENDIJK — Na momento ku mi a lesa e artikulo tokante di benta di tereno boi preis na sunset beach a keda un smak masha armargo den mi boka. Dikon? Ta bende tereno ku tur hende libramente e boneriano ku mester di un pida tereno porta di 20 pa 20 meter kuadra of menos pe traha un kas chiki pa su famia. No bin ku niun klase di eskus mas. Bo por pone tereno si na erfpacht. Dus bo no a bende I e ta keda di pueblo.
Tin hende riba lista pa 20 ana kaba. E kontesta ta simpel boso no ke pa e pueblo hana niun pida tereno.Mester keda hur kas meskos ku hulanda te dia nos muri. A Pone reglanan estrikto ku un hende no por yega na un fiansa of hipotek pa traha un kas mas. Fundashon kas boneriano tabata yuda esun menos pudiente ku un hipotek chikitu pa por yega na un kas toch. Esaki nunka mas lo ta e kaso. Mester keda mane hulanda ku ta hur un kas pa eternidad paso tin toko den toko. Esta sen di hur I subsidio ku ta saka ta keda den saku di estado sea via un stichting of loke sea ku estado mes a krea pa regla esaki
Ta parse mane ke forsa nos bai un beach tambe ku gobiernu ke I no esun ku pueblo tin derecho reserva riba dje. Pa kolmo esnan ku a kumpra tereno aki na Boneiru ta sera akseso pa laman mane nan ta dono di Boneiru.
Ora un yui di tera ker a traha un pier I hotel na un sitio a grita huma I kandela I bai hues para tur kos. Unda e mesun grupo aki ta ora ku e supuesto mandatarionan I sobra ke viola derecho di pueblo? Ke kita e beach pabou di airport pa duna hotel of loke sea ta bai hasi kune? Ke kita akseso di pueblo pa bai laman?Unda stinapa ku sea turtle conservation ta pa proteha e aria aki si ku turtuga ta broei? Lanta kortina di huma ku holo stinki pa drecha fornu di kalki den boka di pueblo I dune nomber kambia ku ta bachelors beach pinte nechi sin ku nos pueblo por Analisa e berdad di e mentira ku nan ta pinta. Ora un kos ta muchu bunita pa ta berdad ta paso e no ta berdad. Ki falte den su posishon actual? Ta un bon trapi so e falta paso parkeer tur hende por parkeer Pues? Kua politico lo garantisa nos ku majan no ta kohe esaki tambe bende I manda nos unda nan ke? Esaki ta chiki tambe. Muchu hundu pa mucha I hende ku no sa landa.
Clark I Desi a kuestiona asuntu tereno I sobra ta uni tras nan lider I skonde kara. Ki tipo di konseho insular nos tin? Algun hende ta skibi lanta kortina di huma hunga historiado, hues imparsial pero ora bo analisa nan ta na fabor di Gobiernu hulandes. PUNTO
E tiki boneriano ku keda lo para kaba na nada. Esnan ku ta bisa ku nan ta 100% boneriano ta kana zwaai ku paspoort hulandes.Dikon paso tin benifisionan mara na dje.James Finiesku ta e profeta boneriano nunka lo wordu skucha na su mes isla.Ela atverti kaba I ta hanando rason dia pa dia.Mandatarionan ta kompletamente fix ariba e saku di plaka ku ta kologa nan dilanti I no riba interes di pueblo.Nashon Uni ta bai tras di esun ku ta aporta ku mas sen den kaha.Pues e pueblo boneriano por bien lubida ku nan lo sali na nos derecho. E menoria den nashon uni kisas ta nos tras pero mester di mas pa por vota PRO.
Ta priminti 10 ana largu kaba ku lo hisa e salario minimo. Tin rapport tras di rapport, estudio tras di estudio I te ainda no por duna esnan ku ta pena un alivio. Promesa di mester por inklui minimo social den akuerdonan? Atrobe ta kohe makaku ku bakoba ku ta mustra gordo pero ta yen di airu bashi pues sin balor.Ta hungaku sintimentu di pueblo ku promesanan faslu. Pero nunka ta kristalisa pa kaba. Te na momento ku hopi di nos grandinan lo muri I pasa pa historia. Nan no ta kapas tampoko pa krea kupo di trabou pa hobennan. Ora wak unda nos hobenan bon studia ta bo ta mira nan sinta ta frustra tras di kaha na warehouse, vd.Tweel I otronegoshinan paso no tin trabou adekua pa nan.Awor tur esnan ku ta grita ku nan ta na fabor di e pueblo aki I hubentut a yega tempu pa demonstra esaki. Si bo no por hasi esaki anto tuma honor na bo mes I baha komo konsehero, konseho insular of mandatario di e isla aki.
I laga pa esun si ku ta kapas hasi esaki.Loke mi ta konseha ta ora bo bai vota atrobe pone den balansa kiko kada politiko a hasi berdaderamente.Pensa bon sibo a bai dilanti den bo forma di biba I korda ku ken si I ken no a sali I bringa pa bo derechonan. Sino e pobresa kubo ta pasa awoki lo keda pa largu tempu i nada lo kambia.
Un suidadano konosi pa tur miembronan di prensa.


text:
Fiesta cu buki
‘Hiep Hiep Hoera, di fiesta cu buki!’, ta e lema di e Festival di Buki pa Mucha 2014. Biblioteca Nacional Aruba ta organisa e Festival di Buki pa Mucha pa promociona lesamento. Ta busca tur forma y medio pa haci lesamento mas agradabel y atractivo pa cada mucha. Pa medio di contamento di storia, presentacion y diferente actividad cu autor y ilustrador ta purba di lanta e interes pa e mundo di buki. Lesamento ta algo esencial pa e desaroyo di un mucha.
Pa un siman largo e autornan invita pa e festival ta bishita scolnan y ta presenta nan mes y nan bukinan. Tambe tin un programa parti merdia na biblioteca di Oranjestad y sucursal na San Nicolas. E autornan ta bin di tur parti di Caribe Hulandes, Surnam y Hulanda. Nan ta: Charlotte Doornhein, Irene Heim y Evellien van Dort di Hulanda. Cathleen Giterson y Alvin Inecia (Tio Ali) di Corsou, Gabriel Mercera di Boneiro, Tricia Chammaa di Saba, Indra Hu-Ramdas di Surnam. Di Aruba ta participa Gino Vrolijk, Emerita Emerencia, Astrid Gietel, Sheila Werleman y Liliana Braamskamp-Erasmus. Bishita na scolnan ta di 2 pa 7 di november.
E tayer pa maestronan di scol basico y preparatorio, ta tuma lugar dia 22, 23, 24 y 25 di september 2014 na biblioteca na Playa pa asina nan cera conoci cu e tema di e Festival, pa duna nan idea y material cu por usa na scol.
Biblioteca ta organisa un competencia di skirbimento, ta invita mucha pa skirbi un cuenta cu tin di haber cu e tema di e festival di e aña aki, cu ta ‘FIESTA’. E competencia ta pa muchanan entre 8 pa 12 aña di edad. Esaki lo pone e muchanan sinti curiosidad pa sa mas tocante e autornan cu ta bishita nos isla. Den e Actividad di Atardi di tur diahuebs di 3 pa 4or di atardi lo duna nan guia y tips di autornan Arubiano, pa asina nan por skirbi cu mas sabiduria tocante e tema.
Eveline van Dort, autora di buki pa mucha ta duna un charla di Dyslexia den e mesun siman aki. Biblioteca Nacional di Aruba ta yama un y tur bon bini na e apertura di e Festival di Buki pa Mucha, dia 31 di oktober 2014, di 6 or pa 8 di anochi, dilanti di e edificio di biblioteca na Playa. Apertura di e festival di buki pa mucha ta den man di Colegio Sagrado Curason y Colegio Laura Wernet-Paskel na Sta Cruz ta percura pa un bunita clausura di e festival. Por sigui tur noticia di e festival riba website di biblioteca ww.bibliotecanacional.aw.


text:
E abogado
Mr. L.A.E. Timmer a hasi su estudio di lei Ulandes na Erasmus Universiteit na Rotterdam. Den e aña 2006 el a haña tantu su Maestria di derecho penal komo su Maestria di derecho Internationaal i Europeo.
Na 2007 el a hura komo abogado. For di aña 2007 te ku aña 2012
mr. Timmer a traha na un ofisina di abogado renombrá na Rotterdam.
Di yanüari 2013 te ku ougùstùs 2014 mr. Timmer a biba i traha komo un abogado na Kòrsou. For di yanüari 2015 el a kuminsá su mes ofisina
Timmer Advocatuur.
Mr. Timmer tin hopi eksperensia den korte i ta spesialisá den derecho
di persona i famia i den derecho di menor. E tambe tin un konosementu amplio di derecho penal i derecho sivil.
Mr. Timmer tin un konosementa amplio di e idioma Papiamentu.


text:
Kralendijk –Direktorado Espasio i Desaroyo ta bai entregá Kolegio Ehekutivo di Boneiru un konsepto di ordenansa tokante sierto tipo di plèstik di un solo uso. E prohibishon ta forma un promé paso importante den redukshon di plèstik desechabel na Boneiru. Si aprobá e ordenansa, e ‘lei di plèstik’ akí lo forma parti di e ordenansa lokal di sushi. E ordenansa ta strukturá den fase ku ta hasi posibel pa den futuro serkano ekspandé e prohibishon ku otro tipo di plèstik desechabel. Di e manera akí ta eliminá uso di plèstik desechabel gradualmente na Boneiru.
Na 2019 a tuma lugá un buelta di konsulta ku un representashon amplio di importadó, supermerkado, restorant/toko i hotèl na Boneiru. For di esaki a resultá ku tin sosten pa prohibishon di bestèk, pipa, palito pa drei, tas i empake di kuminda di plèstik, bou di kua Styrofoam. P’esei a skohe den e promé fase pa prohibishon di un grupo di produkto di plèstik desechabel ku empresanan lokal por remplasá relativamente fásil ku alternativa duradero.
Na 2019 diputado responsabel Kroon huntu ku minister di medio ambiente Stientje van Veldhoven – van der Meer a firma un deklarashon di intenshon pa un prohibishon di plèstik desechabel. Konseho Insular anteriormente ya na 2018 kaba a tuma un moshon pa restringí uso di plèstik desechabel.
Si aprobá e konsepto di ordenansa, seis luna despues di publikashon lo ta prohibí pa suministrá bestèk, pipa, palito pa drei, tas i empake di kuminda di plèstik desechabel, i/òf bende esakinan. E prohibishon no ta konta pa solamente empresa, sino tambe pa personanan ku komo hòbi ta gana un sèn èkstra i ta usa empake di plèstik manera bendedó di snèk. Lo amplia e ordenansa di plèstik den fase i ku tempu esaki mester kondusí na un prohibishon di e tiponan di plèstik desechabel ku ta hasi mas daño.
Redukshon di plèstik ta importante pa vários motibu:
- Redukshon di e kantidat di sushi:lèntfel na Laguntakasi yen i ta importante pues paredusí e kantidat di sushi.
- Lèkmentu di plèstik: ta dura hopi aña proméku sushi di plèstikdesintegrá. Viaáwaseru i roi, mikroplèstiktabini den nos medio ambiente.
- Redukshon di sushi di kaya:hopibiahaplèstikdesechabeltabai den naturalesakomoku e material talihé i fasilmente por bula baikubientu. Pero spesialmentepasobrakonsumidónan no tabentanan sushi den baki di sushi.
- Ekonomiasirkulario: Resiklahe di sushi na Boneiru taofreséoportunidatnobo riba tereno di inovashon i empleo.
Redukshon di plèstik desechabel ta positivo pa Boneiru
Te ainda hopi plèstik desechabel ta resultá riba kaya, den mondi i den laman. Ku tempu e prohibishon ta kondusí na un Boneiru hopi mas limpi. Den e ilustrashon ta mira kon largu ta dura promé ku plèstik disparsé for di nos medio ambiente. Pa finalisá, e lei tokante plèstik desechabel ta positivo pa imágen di Boneiru komo destinashon duradero. E prohibishon ta fòrsa nos pa hasi eskoho duradero. Riba término korto esaki por kousa subida di gastu pa sierto produkto, manera kuminda pa bai kuné. Riba término largu sinembargo, e bentahanan ta pisa mas ku e desbentahanan.
Pa gran parti nos ekonomia ta dependé di nos naturalesa, tantu bou komo riba awa. Pa hopi di nos bishitantenan ku ta bini di Merka, Canada i Europa, un forma duradero di anda ku naturalesa ta algu normal pa nan. Pa hopi turista, mas i mas, sostenibilidat ta un tema importante ora nan ta skohe un destinashon di luho manera Boneiru. Na final di kuenta, turistanan solamente por gosa di nos naturalesa úniko si no tin plèstik den esaki. Bo ke sa mas di e prohibishon na kaminda pa plèstik desechabel? E ora ei djòin e rueda di prensa digital riba e kanal di YouTube di Entidat Públiko Boneiru ku ta tuma lugá 4 di desèmber pa 10 or di mainta


text:
jonathan bremo
-
Barranquilla2018
Competencia di Bowling Masculino a termina
Despues di 5 dia di competencia, awe a finalisa e competencia di Bowling masculino Awe na Cali, Colombia a tuma…Read More »
-
Barranquilla2018
Bowling Trios a inincia na Cali
Competencia di Bowling Trios a tuma lugar ayera caminda cu e trio Elias Halabi, Jonathan Bremo y Valentino Jacobs a…Read More »
-
Barranquilla2018
Ultimo ronde di Bowling Doubles a start
Awe den oranan di atardi a tuma lugar e ultimo round di Doubles Bowling na Cali. E atletanan Jonathan Bremo…Read More »
-
Barranquilla2018
Ultimo competencia individual na Cali
Awe mainta trempan e ultimo competencia nan di Bowling Individual a tuma lugar na Cali. Elias Halabi hunto cu Jonathan…Read More »


text:
KRALENDIJK – Djabièrnè awó e torneo di futbòl 60 aña di FFB ta sigui den Stadion di Playa pa 8or anochi, ora ku e ekiponan Juventus i Vespo enfrentá otro.
E partido aki tambe aparte di ta primintí di bira otro tremendo partido di e torneo, ta primintí tambe di hala basta hende hiba Stadion di Playa pa mira e partido. Vespo den su partido kontra di Atlétiko Flamingo a hana un total di 1056 fanátiko ku a paga pa mira e partido, esaki banda di tur e otronan ku ta drenta pòrnada i otronan riba muraya.
E torneo ta unu estilo “dal saka”, loke ta nifiká ku e ekipo ku pèrdè ta kai afó, e ekipo ku gana ta sigui. Mester yega na un ganador. Den kaso ku tin empate na final di e partido, ta bai prolongashon di 2×15 minüt i despues si ainda tin empate, lo tira pinalti pa yega na un ganadó.
Abo fanátiko trata p’abo no pèrdè nada nada di e partidonan di e torneo aki ku tei bira bastante interesante. Wak pabo tei foi tempran pabo no pèrdè nada di e partido aki. Entrada pa mucha i 60+ ta solamente $2,-, adulto ta paga solamente $3,-.BUn invitashon na abo pues pa mira Vespo kontra Juventus djabièrnè awó pabo mira bon futbòl i na nivel. Wak pabo no pèrdé.


text:
KRALENDIJK – Fin di siman tras di lomba tabatin un kaso di problema, kaminda a detené Maria Rivera, loke e ta haña tabata inhustamente. Relashoná ku e problema, Rivera ta konta Radio Live 99.9 FM awe, kiko a sosodé.
Ta trata di un kaso ku tin un aña andando, esta for di òktober 2019. “Un persona a akusámi ku mi ta molestiá e i su pareha pa medio di media sosial. Esaki no ta bèrdat 2019 nan a hasi keho na polis i mi a kai será pa esaki 5 dia den prison, i nan a lagami liber despues, pasobra no por a komprobá ku mi tabata kulpabel. Febrüari 2020 polis Li, ku ta polis di bario Antriol, a aserka mi persona na kas i puntra kiko ta e loke el a tende ku mi ta hasiendo. Mi a splik’é ku ya mi a kai será pa e kaso inhustamente i mi ta kla ku e asuntu. Dos siman pasa tanta di e persona ku segun e mi ta molesti’é, a bin na mi kas zundra hasi henter un problema. Mi no a yama polis pasobra el a papia i despues a bandoná e sitio rápido. Algun dia despues e tanta a bolbe presentá na kas, i mi ruman hòmber a tuma nota di e outo ku a presentá na kas. Un hende tabata flùit den e outo. Mi a sali pa wak ta ken, sinembargo e outo a somentá. Aki mi a bai polis e siguiente dia ku tabata 4 di sèptèmber. Polis no tabata ke a tuma e denunsia pasobra supuestamente e kaso ta habri, i nan a bisa ku no tin sufisiente prueba pa nan tuma e denunsia. Mi a sali desapuntá bai OM. E persona apropiá no tabata presente i te dia di awe no a tuma kontakto ku mi persona. 8 di sèptèmber mi a bèl warda di polis pa papia ku polis Li. Mi no a hañ’é i a bèl Mark i a topa ku Belinda na Telefon. Nan a bisa ku ta trahando riba e kaso i momentu nan tin mas informashon, nan mes ta tuma kontakto ku mi persona. Djabièrnè 11 di sèptèmber mi a topa polis Li na Jos Bar. Mi a splik’é ku e hendenan ta keda buska mi persona problema te na mi kas i mi ke pa solushoná e asuntu aki. Niun hende no ke yudami i asina mi aktua tur hende sa kon pa drenta den kontakto ku mi persona. Polis Li a palabra ku e djaluna siguiente tur hende ta sinta huntu na mesa pa papia di e problema. Sinembargo djasabra e dia siguiente anochi, e problema a presentá kaminda e persona i su tanta a presentá na mi kas. Mi a filma nan presensia na mi kas pa mi tin komo prueba. Momentu mi a sali pafó di kas i a bisa nan no bin na mi kas bin buska problema, e tanta a purba baha for di outo. Aki mi a purba tene e porta di outo sera pa e no baha. Patras for di den e outo a baha un persona ku kapuchòn i ku algu den su man. Mi a sinti 3 impakto fuerte, 2 na mi banda links di kurpa i 1 patras di mi kabes. Mi yu muhé a sali pa yudami for di e situashon i aki i nan a dal e tambe ku palu den kabes i esaki tabata sangra meskos ku ami. Poko despues polis a presentá i a hasi uso di peper spray den kara di e yu. Na e momentu ei e yu tabata kore tras di esun ku palu i polis a laga e otro dama kore i a spùit mi yu, esta esun ku tabata na sanger i sin arma den man. Ami i mi yu a bai ku ambulans i e otronan ku polis. Despues ku nos a Sali for di hospital, nos a bai warda di polis pa hasi denunsia. Na warda di polis nan a bisa ku tin denunsia riba nos tambe pues ta detené nos. Nan a detené e yu debí ku el a resistí aresto kaminda esei no tabata e kaso. Nos a keda sera mas o ménos 17 ora i despues a rekobrá libertat. Nos ta haña e kaso aki por a bai hopi otro i awor ami a sali perhudiká . Mal trabou di polis a pone ku e kaso a yega te na loke a sosodé fin di siman tras di lomba. Mi ta rabia pasobra si e dosnan lo a bin mi kas ku arma, awe lo mi no tabata na e mundu aki mas. Mi ke trese esaki dilanti pa tur hende sa kiko a sosodé, kontrali na loke ta sirkulá den komunidat, ku ami ta e persona ku a okashoná e problema”, Rivero a bisa


text:
Tokante nos
A funda Water- en Energiebedrijf Bonaire N.V. (WEB) na 1963 i e ta propiedat di Entidat Públiko Boneiru. WEB ta responsabel pa entrega di awa di bebe i koriente duradero, konfiabel i pagabel. Nos ta traha pa mas ku 20.000 kas, kompania i organisashon riba e isla.
Boneiru ta desaroyá su mes lihé. E poblashon ta kresiendo, turismo ta desaroyando su mes. WEB ta invertí hopi pa tene e suministro di koriente i awa riba un nivel apropiá. Esei ta nifiká tambe: kontribuí na desaroyo duradero di nos isla.
Pesei WEB ta invertí den ‘koriente bèrdè’: energia for di fuentenan renobabel, manera bientu, solo i alga, ku uso di e mihó teknologia. Tambe WEB a ekspandé su servisio ku e kolekshon i purifikashon di awa di berpùt i entrega di awa di irigashon. Na 2021 WEB mes ta bai produsí awa di bebe.
E tim di WEB ta konta aktualmente ku un total di 146 trahadó. Nan ta traha huntu pa ku e kompania di awa i elektrisidat di i pa e komunidat di Boneiru bou di e lema ‘Let’s do it together’.
Hidden
Hidden
Mishon
WEB ta kontribuí na salubridat públiko, e kapasidat di Boneiru pa para riba su mes pia i un nivel di bida haltu na isla aki. Esei nos ta hasi ku suministro di awa di bebe i koriente konfiabel, duradero i pagabel i ku prosesamentu di awa di berpùt.
Hidden
Hidden
Balornan fundamental
Balornan fundamental ta un parti importante di e kultura di kompania na WEB. Nan ta e puntonan di bista den nos maneho di empresa i den e komportashon di nos trahadónan. Nos balornan fundamental ta:
- Komunikashon habrí i honesto
Bisa loke bo ke bisa. Pero tené profeshonal, no papia malu di otro i no hasi redu.
- Rekonosementu i apresio
Trata un otro persona manera bo ke ke pa nan tratá bo. Duna otro atenshon. Mustra apresio pa otro.
- Responsabilidat
Bisa loke bo ta hasi i hasi loke bo ta bisa. Tuma bo mes responsabilidat. No laga un otro persona solushoná bo problema.
- Krese huntu, desaroyá huntu
Apoyá otro den kresementu i desaroyo. Kompartí informashon i konosementu. Huntu nos ta yega mas leu.
- Kliente promé
Klientenan no tei pa nos, nos tei pa klientenan, internamente i eksternamente.
- Ekselensia
Traha ku pashon, dedikashon i konvikshon pa trese WEB i e klientenan mas leu.
Organisashon
WEB ta di i pa e komunidat Boneriano. Komo N.V. di Gobièrnu WEB ta raportá direktamente na Entidat Públiko Boneiru. Gerensia di WEB ta konsistí di 3 persona. Un Hunta di Komisario di sinku miembro ta supervisá gerensia.
Gerensia:
Anthon Casperson,CEO
Joanne Balentien-Nicastia, CFO
Gerrit Scharrenberg, COO
Hunta di Komisario:
Sr. G.A. de Haan ( Presidente hunta di komisario)
Sr. K. Frielink
Sr. A.G.G Stacie
Sra. E.G. Martijn
Sra. Marieke Bonhof
E tim di WEB ta konsistí di 137 trahadó.
Pa por garantisá servisio moderno, konfiabel i duradero, WEB mester invertí den suministronan riba e isla. P’esei efisiensia i ganashi ta indespensabel, kaminda ku ganashi riba su mes no ta un meta pa nos.
Bon Gobernashon
Komunidat di Boneiru mester por konfia riba un maneho di WEB konfiabel i serio. Nos guia pa esaki ta ‘Kódigo di Bon Gobernashon Teritorio Insular di Boneiru’.
E kódigo ta duna norma pa entre otro struktura di organisashon, statuto, bon maneho, supervishon, transparensia, responsabilisashon eksterno i kontròl finansiero.
Download aki Kódigo di Bon Gobernashon Teritorio Insular di Bonaire.
Relato anual
Un vershon konsiso di nos relato anual 20201 bo por download aki.
Bo ta deseá di tira un bista den nos relato anual kompleto? E ora ei entregá un petishon por eskrito. Manda bo petishon via un karta na Kaya Gresia #6 òf via meil na info@webbonaire.com
Historia
Ya pa mas ku 58 aña WEB ta traha pa komunidat Boneriano. Lesa aki e puntonan kulminante den nos historia!
1955
Overzeese Gas- en Elektriciteitsmaatschappij (OGEM) ta kuminsá ku su aktividatnan na Boneiru.
1963
Ta lanta Dienst Water Distributie (DWD).
1978
DWD i OGEM ta sigui huntu bou di un nòmber nobo: Water- en Energiebedrijf Bonaire N.V.
1998
Produkshon di awa di bebe na Boneiru – e planta di awa na Hato – ta pasa pa ‘osmósis inverso. E teknologia aki a desaroyá medio añanan ’90. Ta pèrs awa di laman bou di preshon haltu dor di e membranonan ku ta wanta salu i mineral. Promé ku e tempu ei tabata desalá awa di laman via kalentashon i evaporashon. Den esaki awa di berpùt kayente ku konsentrashon haltu di salu, tabata sali liber. Osmósis inverso ta mas duradero i mas efisiente.
2007
WEB ta hasi un prueba ku elektrisidat ‘prepago’ na 35 kas den e bario di Amboina, kual su resultado tabata éksitoso. Paga adelantá ku e oportunidat di por kontrolá uso di koriente presis, ta algu ku ta ta atrae hopi hende. Entretantu ta imposibel pa imagina Boneiru sin ‘Pagabon’.
2009
WEB ta haña koriente ‘bèrdè’ di e parke di energia di bientu na Morotin. Ecopower a konstruí e parke aki. Na 2013 ContourGlobal Bonaire, sosio di WEB den produkshon di elektrisidat a tuma e parke di energia di bientu over.
2013
A konstruí e promé instalashon di purifikashon di awa di kloaka (AWZI) na Boneiru. E instalashon na Kaminda di Lagun ta purifiká awa di kloaka ku ta bini di berpùt i tanki séptiko. WEB ta responsabel pa eksplotashon.
WEB ta un di e promé kompanianan na Boneiru ku ta sera un kombenio ku e bònt di konsumidó UNKOBON (Union di Konsumidó Bonaire).
2014
WEB ta eksplotá e di dos instalashon di purifikashon di awa di kloaka na Kaminda Lagun. E instalashon di purifikashon di awa di kloaka (RWZI) aki ta parti di Bonaire Sewerage & Sanitation System (BSSS) na e área di kosta di Kralendijk. E sistema di kloaka aki ta traha riba un téknika di vaküm avansá.
Ta ekstendé e planta di awa na Hato ku un unidat di produkshon nobo. Ku esaki ta hisa e kapasidat di awa di bebe na 4800 m3 pa dia. E uso na aña 2014 tabata aproksimadamente 4.400 m3 pa dia.
Despues di 28 aña ta ta rediseñá e logo di WEB. E logo, identidat korporativo i wèpsait nobo ta ser presentá na trahadónan, sosionan di kolaborashon i públiko di un manera festivo.
2015
Riba enkargo di WEB, Piloto Solar Barcadera ta kuminsá. E ta un instalashon di prueba di 792 pènel solar. Ku e piloto aki WEB ta investigá rendimentu i efekto di un instalashon sentral pa energia solar riba e ret di elektrisidat.
Ta bolbe konstruí un unidat di desalinisashon na Hato. Ku esaki WEB ta produsí riba su mes 1.600 m3 di awa di bebe pa dia. E kapasidat di produkshon total ta yega ku esei na 5.600 m3 pa dia. E kontratonan ku e sosio Amerikano di WEB GE Suez lo terminá den 2019. Pa e motibu aki WEB ta trese e produkshon di awa di bebe paso a paso den propio maneho.
WEB su servisio di interupshon ya tabata 24 ora pa dia, 7 dia pa siman alkansabel. Hasiendo e number di telefòn 9215 grátis WEB ta ekspandé su servisio na klientenan.
2016
WEB i instituto di konosementu TNO Caribbean ta firma un akuerdo marko pa sosten tékniko i ekonómiko pa ekspanshon di e kapasidat di produkshon di elektrisidat.
Riba 1 di yüli e lei nobo Wet Elektriciteit en Drinkwater BES (Lei di Elektrisidat i Awa di Bebe BES) a drenta na vigor. E lei ta regulá diferente aspekto di e produkshon i distribushon di elektrisidat i awa na Boneiru.
E legisladó a apuntá Autoriteit Consument & Markt (ACM)/ Outoridat Konsumidó & Merkado pa kalkulá e tarifanan, komo supervisor independiente.
2017
WEB ta konkluí e Masterplan Awa i e Masterplan Elektrisidat 2017-2030. Den e plannan aki a kalkulá kiko mester pa sigui e desaroyo rápido i e kresementu ekonómiko di Boneiru.
WEB te establesé e business unit Major Projects pa kordinashon di proyektonan grandi stratégiko pa e suministro di awa i elekstrisidat i purifikashon di awa di kloaka na Boneiru.
Na Boneiru tin un interés grandi pa instalashon propio di pènel solar. Esaki ta eksigí un kolaborashon intensivo ku e habitantenan i e kompanianan. WEB mester por keda garantisá e seguridat i stabilidat di e ret di elektrisidat. Pesei e instalashonnan di pènel solar mester ta registrá. Si petishon, instalashon i inspekshon a keda pasá eksitosamente, WEB i e kliente ta sera un akuerdo ku tambe ta enserá suministro bèk di e koriente produsí na e ret.
2018
Boneiru ta risibí un sistema di tarifa pa awa i elektrisidat kompletamente nobo. E sistema nobo konosé tarifa fiho pa awa i elektrisidat; e montante ta ser stipulá a base di e kapasidat di konekshon. Banda di esei tambe tin un tarifa ku ta varia, basá riba uso.
2019
WEB ta realisá e di 10.000 konekshon pa awa.
Ta ekspandé e sentral di energia híbrido na Karpata ku 5 djènereiter di disel. Bateria i inverter a ser renobá i e sentral tin un sistema di maneho di energia avansá. Pesei e enegia di djènereiter, turbina di bientu i bateria por ser usá efisientemente. Ku esaki e sentral ta alkansá un kapasidat di 10 MW.
Ta hinka e promé skòp den tera na un manera seremonial pa e segundo planta di awa na Hato. E instalashon nobo di osmósis inverso ta hiba Boneiru un paso mas serka na e produkshon di su propio awa di bebe. E planta di awa nobo (entrega previsto yüli 2021) ta kalkulá riba 6.400 m3 awa di bebe pa dia, ku opshon di ekstenshon/ampliashon te ku 7.200 m3.
2020
Ta ekspandé e sistema di kloaka vaküm na e área di kosta di Kralendijk. Na Belnem lo bini un di dos stashòn di vaküm ku ta hasi konekshon di 173 kas nobo posibel. Ta reforsá e infastruktura di vaküm na Hato i 45 konekshon di kas nobo ta keda realisá.
E pandemia di COVID-19 tambe a afektá Boneiru. E trabounan di WEB ta sigui teniendo kuenta ku e plan di kalamidat di e Outbreak Management Team (OMT) di Entidat Públiko Boneiru.


text:
Palm Beach – Diadomingo marduga polis durante patruya ta topa cu un auto bayendo den verboden richting.
Home Uncategorized Auto cu 3 homber Venezolano burachi, coriendo den verboden
Auto cu 3 homber Venezolano burachi, coriendo den verboden
E chauffeur tawata asina burachi cu nan a drenta e saliña patras di Benihana. Polis mirando e cos straño aki a bay nan tras y ta logra stop nan.
Den e auto tawata tin tres homber burachi y tur di Nacionalidad Venezolano.
Tur a wordo hiba warda. Un di nan parse di susto a “susha” su paña. No ta conoci si nan por ta indocumenta.


text:
Varios projekto di fèri pa konektá islanan den Karibe.
Miéntras varios otro isla den karibe ta trahando duru riba nan konekshon via un fèri, islanan ABC ta tambe luchando. E proyekto pa konektá Aruba, Boneiru i Kòrsou via laman tabata mustra di bira hopi komprometedor, pero e ta parse ku e lo no bai kristalisá por lo pronto.
Di otro un banda di karibe, e Servisio di Fèri di Karibe (Caribbean Ferry Service), registrá na Barbados, ta den proseso pa finalisá e papeleo pa operá dos barku grandi. Tin otro esfuerso tambe pa por optené un fèri “double-decker” ku e kapasidat di 350 pasahero, pa nabegá entre e otro islanan di Karibe. Di akuerdo ku e korant “Nation” di Barbados, Caribbean Ferry Service lo operá e fèrinan The Dream Jet Express i The Opal Jet Express, pa pasahero i karga. El a indiká ku e servisio inisialmente lo ta aksesibel pa biaheronan di Barbados, St. Vincent & the Grenadines i St. Lucia i poko poko lo añadí otro islanan na e destinashonnan. C.E.O. Randy Connor a bisa ku e barkunan lo tin dos haf doméstiko: St. Vincent & the Grenadines i Barbados. Entre tantu, na Dominica, Kapitan Neville Wade, ku ta den e negoshi di nabegashon pa mas ku 50 aña a deklará na un kanal di televishon lokal, ku ta spera di por tin su mes fèri operashonal pa e luna aki, esta ougùstùs 2016. Mi sa ku nos lo no bai haña 350 biahero mesora entre e islanan. Podisé nos por haña 250. Mi ta spera ku e fèri ta funshoná bon i ku nos lo por haña un di dos fèri pa konektá ku Tortola, ku Trinidad, riba un base diario.


text:
Preparashon pa elekshon 28 aprel a kuminsá.
Segun presidente di Konseho Supremo Elektoral (KSE), Raymond “Pacheco” Römer e promé reunion pa prepará elekshon pa dia 28 di aprel awor, a tuma lugá. KSE a risibí e “landsbesluit” ofisial firmá dor di gobernador Lucille George-Wout ku ta bisa ku pa djabièrnè 28 di aprel lo tin elekshon. KSE a reuní pa asina prepará e trayekto pa un elekshon nobo. KSE ta spera di tin klaridat tokante e trayekto, manera kalènder di voto, pa asina sa ki dia por kuminsá saka avisonan den korant, e proseso di inskripshon di partido i dunamentu di sosten na partidonan nobo. Pa dia 10 mart ta stipulá komo dia pa entregá lista i Römer ta spera ku pronto tin mas informashon tokante fechanan importante den kuadro di e elekshon, paso e tempu te ku 28 di aprel no ta hopi largu, pero si ta posibel pa organisá elekshonnan nobo. E situashon aktual ta komparabel ku esun na aña 2012 na momento ku gabinete Schotte no tabatin sosten mayoria mas den parlamento. Na e okashon ei a disidí na komienso di ougùstùs pa organisá un elekshon dia 19 di òktober. Resientemente Parlamento a deliberá tokante reglanan nobo relashoná ku inskripshon di partidonan, pero ainda e reglanan nobo no ta ofisial. Römer a splika ku pa e elekshon nan binidero lo keda apliká e reglanan aktual.


text:
HopeAruba Movement ta celebra e lansamento oficial di su pagina Web:
www.hopearuba.org
Conoce e cultura di HopeAruba
Aplica e cultura di HopeAruba
Abo tambe SEA HopeAruba
Un movemento nacional pa Sinergia Civico!
Pa incentiva cada ciudadano inicia un
Jornada di Prosperidad pleno
door di cera conoci y uni bo mes na e plataforma civico, HopeAruba ta brinda bo e oportunidad pa participa y gana:
Un Weekend Stay na Hilton Aruba Resort
y un cena na Sunset Grille Restaurant pa dos (2) persona.
~ Pasa dushi cu Famia ~
Valido for di 15 di November te cu 4 di December 2017.
Rekisito pa por participa:
1. LIKE nos Facebook page - HopeAruba Movement:
2. Share e pagina aki uzando hashtag #iamhopearuba: (percura bo "setting" ta poni riba "public")
3. Registra y yena tur informacion di contacto indica aki bou, den e espacionan color oraño.
4. Den espacio di "Subject" akibou color oraño, yena (of copy/paste) e palabranan: Registra & participa pa GANA!!!
3. Den espacio di "Message" akibou color oraño, menciona:
A. E 5 Areanan di Exito di HopeAruba.
B. E consecuencia ora gran cantidad di capital humano di INDIVIDUONAN ta inactivo den nos Nacion.
C. E consecuencianan ora nos no tin e experiencia di ta un miembro di un FAMIA fuerte.
D. Pa medio di kico un persona por haci un diferencia? Cu ta compronde cu pa biba den un nacion, COMUNIDAD, ciudad of bario ta un privilegio.
E. E consecuencianan ora un NACION ta carga e peso di debe.
F. E suma di nos BALORNAN ta duna nos?
G. Cua Area di Exito ta atrae bo persona mas?
4. Primi e boton di SEND
Esnan cu a cumpli cu tur e rekisitonan menciona y a contesta tur pregunta corecto, nan informacion lo pasa pa e tombola pa asina participa na e rifa pa gana:
Un Weekend Stay na Hilton Aruba Resort y un cena pa dos persona Sunset Grille Restaurant.
Ultimo dia pa participa ta dia 4 di December 2017.
Ganador lo wordo anuncia riba nos rednan social dia 8 di December 2017.
EXITO - na tur participante!!!
- Team HopeAruba -


text:
awor cu tin boltermento den caso di bewakernan,
ORANJESTAD(AAN): E persona cu a agredi e bewaker den KIA, kende a wordo maltrata pa algun colega di e victima, a wordo manda hospital. Pero despues cu el a sali, el a sigui cu su mal mañanan. Awor aki e ta cera bek na KIA pa motibo cu el a comete hopi ladronicia.
Segun abogado Chris Lejuez, riba su mes, e sospechoso no a sufri ningun lesion permanente di loke a sosode. Corte superior a tuma esey den consideracion. E persona aki ta bon. El a bay hospital si, pero a sali bek y despues cu el a sali, e no a sufri ningun lesion of daño permanente di salud of algo asina y a tuma esey den consideracion cu a sali na fabor di e bewakernan.
E cuidado di prezo cu e detenido a dal, kibra su nanishi lag’e tur na sanger, mester a bay opera. Awo e tin cu bay opera un biaha mas. El a haci denuncia na Ministerio Publico. Tin un video caminda cu e persona ta dal’e y ta bringa cu nan despues cu a dal e guardia aki.
Aunke cu el a duna keho na Ministerio Publico, te dia di awe, e caso ey no a wordo atendi y Ministerio Publico no a hiba e caso aki dilanti di hues, pa wordo trata. Asina ta cu e persona aki, e guardia a wordo maltrata, cu nanishi kibra, a perde su trabao, e tempo ey.
Awor aki no por bisa si e ta bin bek, pasobra Lejuez no ta atende cu caso di ambtenarij pa e persona aki.
Mirando sentencia di hues, ta depende awor aki di e caso di ambtenaar, loke a sosode den e caso aki unda cu e huesnan a boltia completo den nan opinion, esey posiblemente por tin un efecto positivo p’e, den su caso di ambtenaar, Lejuez a splica.
Source: Dutch Caribbean News Victima di maltrato por haya su trabao bek den KIA


text:
Sting lo lansa su tema nobo i risibí American Music Award of Merrit.
Otro luna Sting por pone e American Music Award (AMA) tambe den su kashi di premionan. E músiko britániko lo keda kondekorá na Los Angeles ku e presigioso American Music Award of Merit. Sting lo aktua tambe durante di e entrega di premio na Los Angeles, asina e organisashon a anunsiá. Sting lo kanta un ‘medley’ di su hitnan di mas grandi i tambe su single nobo “I Can’t Stop Thinking About You” for di su álbum nobo “57th & 9th” ku lo sali dia 11 di novèmber próksimo.
E premio spesial di American Music Award of Merit ta pa artistanan ku a duna un aporte partikular na industria di müzik. Na 2008 Annie Lennox tabata e último artista ku a risibí e premio. Den pasado e kondekorashon a bai pa artistanan manera Garth Brooks, Johnny Cash, Gloria Estefan, Whitney Houston, Janet Jackson, Michael Jackson, Billy Joel, Bon Jovi, Paul McCartney, Willie Nelson, Prince i Frank Sinatra. American Music Award ta tumá luga dia 20 di novèmber na Los Angeles. Bruno Mars lo habri e show. Ta spera riba e anochi ku Drake lo ta e artista ku mas chèns pa gana varios premio, debí ku e tin un kantidat rèkòrt di 13 nominashon.


text:
KRALENDIJK – Djaluna último 7 òktober 2019 despues ku tur grupo a yega Boneiru djadumingu, a inisiá e parti ofisial i promé wega di futbòl relashoná ku ‘Torneo di Reino 2019’.
E parti ofisial a inisiá ku desfile di e delegashonnan di Hulanda, Boneiru, Kòrsou, Aruba i St. Maarten, ku a drenta Stadion Antonio Trenidad i subi tereno di wega ku nan bandera i bai para dilanti di e tribune di e dignitarionan ku tabata e invitadonan di honor.
Aki a sigui himno di diferente pais i islanan pa duna inisio na e seremonia ofisial.
Hulanda, Boneiru, Kòrsou, Aruba i St. Maarten lo kompetí e siman aki ku otro den e deporte di futbòl, basketbòl i beisbòl.
E hóbennan den e kompetensianan ta di 12 pa 17 aña.
Seguidamente a dirigí palabra gezaghèber di Boneiru Edison Rijna. “Mi ta haña hopi sabi di boso pa partisipá na e weganan durante siman. Gosa di loke boso a bin pa hasi. Un persona ku no ta kontentu, sea ku trabou òf deporte, e no ta duna máksimo di loke e por.” Despues ku gezaghèber Rijna a papia el a deklará e ‘Torneo di Reino 2019’ habri.
Despues a dirigí algun palabra Prens Pieter Christiaan van Oranje – Nassau. El a menshoná entre otro ku ta un plaser pa e ta na Boneiru pa partisipá ku e muchanan i gosa di e naturalesa ku Boneiru tin pa ofresé.
Kada grupo a ekspresá loke nan a eksperensia na Boneiru i ta remarkabel ku nan a menshoná positivo tokante naturalesa di Boneiru. Promé reakshon di e grupo hulandes tabata ku Boneiru tin dushi klima. Despues Fenty Music a toka e djengel ofisial di e ‘Torneo di Reino 2019’.


text:
…A bishitá Medellín, Cali i Bogotá…
WILLEMSTAD- 18 di òktober 2017 – Resientemente Ofisina di Turismo di Kòrsou (CTB) kompañá pa su partnernan a bishitá Colombia kaminda a topa ku agentenan di biahe i mayoristanan na Medellín, Cali i Bogotá durante e di dos edishon di ‘Caravana’. A topa ku alrededor di 80 agente di biahe i mas di 200 mayorista. ‘Caravana’ ta un roadshow diseñá dor di Avianca pa promové un destinashon spesífiko; den e kaso aki tur atenshon tabata riba Kòrsou i su produkto turístiko.
Na Medellín i Cali a topa ku 80 agente di biahe di Avianca. E seshon di kapasitashon kombiná ku un desayuno pa e agentenan di biahe a keda masha bon risibí. Durante di e desayuno nan por a interkambiá ku representantenan di e hotèlnan ku a forma parti di e roadshow. E meta prinsipal tabata pa informá e agentenan di biahe di Avianca riba e produkto ku Kòrsou tin di ofresé i presentá diferente pakete atraktivo di e hotèlnan partisipante.
Tambe a organisá un almuerso pa mayoristanan den kual a presentá e portafolio di e hotèlnan ku a kompañá CTB durante e ‘Caravana 2017’. Alrededor di 60 mayorista a bishitá e almuerso na Medellín, 38 na Cali i 110 na Bogotá. Durante di e enkuentro a elaborá tambe riba strategianan di benta pa Kòrsou. Kòrsou a demostrá di ta un destinashon ideal pa vakashon pa turistanan for di Colombia. E partnernan ku a kompañá CTB durante di e roadshow na Colombia tabata: City Suites Curaçao, Santa Barbara Beach & Golf Resort, Papagayo Beach Hotel, Acoya Hotel Suites & Villas, Sunscape Curaçao Resort, Spa & Casino, Kura Hulanda Lodge & Beach Club i tambe Business Serenity.


text:
MQ-9 Reaper ta keda mas largu na KòrsouNovember 10, 2022
E avion die eksplorashon sin tripulashon MQ-9 Reaper ta keda desplegabel te 1 di yüli otro...
MFK ta refutá ku a pidi Minister Dorothy Pietrsz-Janga pa entregá su retiro komo Minister enkargá ku GMNNovember 8, 2022
Direktiva di MFK ta refutá informashonnan ku a sali den prensa i riba retnan sosial, esta...
Brithney Augusta i Dante Marcano rumbo internashonalNovember 8, 2022
Ku Silver Wolves Artist Management Brithney Augusta i Dante Marcano ta hóbennan talentoso ku djadumingu dia6...
Compagnie in de West’ di Defensa den Region Karibe Hulandes ta ehekutá su rotashonNovember 8, 2022
Durante un seremonia kòrtiku militar, ‘Compagnie in de West rotashon 40’ awe a pasa su tareanan...
Marklin Eustachia ta bai ku penshunNovember 7, 2022
Riba 5 di novèmber tras di lomba Marklin Eustachia, e kara di e departamento di Asuntu...
Korsou i Trinidad & Tobago a firma un akuerdo di tratado komersialNovember 4, 2022
Minister di Desaroyo Ekonómiko di Kòrsou Ruisandro Cijntje i Minister di Komèrsio Internashonal i Industria di...
Dentro di poko areglo nobo pa stimulá sektor di agrikulturaNovember 4, 2022
Entidat Públiko Boneiru i Qredits ta trahando huntu riba un areglo spesial di estímulo pa empresa...
Wardakosta i Polis ta interseptá droga riba tera i lamanNovember 3, 2022
Djadumingu mainta Wardakosta a señalá un kontakto sospechoso den serkania di Kòrsou. Despues di e detekshon...
Oficina di Turismo di Kòrsou (CTB) ku kumbre turistikoNovember 3, 2022
Recientemente Oficina di Turismo di Kòrsou (CTB) a organisá un kumbre turístiko titulá: ‘Impakto di turismo...
Minister di Komersio i Industria di Trinidad & Tobago na KorsouNovember 2, 2022
Minister di Komersio i Industria di Trinidad & Tobago ta di bishita na Kòrsou for di...